qundao/data-zh-poetry huggingface dataset:
元日试墨二首
作者：周砥
朝代：元

金鸭香犹吐，风帘影自飘。轻冰生砚沼，馀雪缀寒条。茅屋行堪赋，山云坐可招。且无轩冕意，随分乐渔樵。萼绿花开未，春醪已满缸。不须嗟往事，且复醉幽窗。采笔云千朵，青霄鹤一双。平生江海兴，渐觉片心降。
元日试墨二首·其一
作者：周砥
朝代：元

金鸭香犹吐，风帘影自飘。轻冰生砚沼，馀雪缀寒条。茅屋行堪赋，山云坐可招。且无轩冕意，随分乐渔樵。
元日试墨二首·其二
作者：周砥
朝代：元

萼绿花开未，春醪已满缸。不须嗟往事，且复醉幽窗。采笔云千朵，青霄鹤一双。平生江海兴，渐觉片心降。
八月廿一日惟寅徵君踏雨过林馆为留终日因诵近赋绝句三首爱其词致清婉辄走笔次韵如上古道寥寞人以角逐声利为务惟寅独逍遥恬淡之乡时来□之篇章翰墨之事岂易得也哉
作者：周砥
朝代：元

野花疏竹媚幽姿，翡翠帘前雨散丝。最爱陈琳诗句好，玉盘春露捧金芝。秋来长掩竹间扉，过客谁能识道机。惭愧庐山陈处士，时来共葺薜萝衣。晚风吹雨过林庐，柿叶飘红手自书。无限萧条江海意，一尊相对忆鲈鱼。
八月廿一日惟寅徵君踏雨过林馆为留终日因诵近赋绝句三首爱其词致清婉辄走笔次韵如上古道寥寞人以角逐声利为务惟寅独逍遥恬淡之乡时来□之篇章翰墨之事岂易得也哉·其三
作者：周砥
朝代：元

晚风吹雨过林庐，柿叶飘红手自书。无限萧条江海意，一尊相对忆鲈鱼。
八月廿一日惟寅徵君踏雨过林馆为留终日因诵近赋绝句三首爱其词致清婉辄走笔次韵如上古道寥寞人以角逐声利为务惟寅独逍遥恬淡之乡时来□之篇章翰墨之事岂易得也哉·其二
作者：周砥
朝代：元

秋来长掩竹间扉，过客谁能识道机。惭愧庐山陈处士，时来共葺薜萝衣。
写怀寄吴下一二知己
作者：周砥
朝代：元
体裁：诗

朔风吹庭树，寒雨集杨园。此时怀故旧，悽怆不可言。忆向吴门道，挟书访遗老。两公即相知，把袂日倾倒。别来今几龄，白日不留停。五见枇杷树，开花拂草亭。相思乱心绪，摇摇无定处。飘若天上云，随风忽东去。知君卧紫烟，清真如晋贤。手持玉麈尾，相对谈重玄。我若不得志，岩居非本意。宝匣剑空鸣，金尊日长醉。吐气如长虹，古人敢追踪。子云天禄阁，宋玉兰台宫。奈何出门去，荆棘满中路。当伺天□□，骑龙跃云雾。君非知我深，何能说胸襟。聊兹写情素，非为庄舄吟。
写画寄良夫
作者：周砥
朝代：元

山馆风清白日凉，砚池水满墨花香。青藤三尺清如玉，閒写乔松近石塘。
凤笙篇赠紫霞道人
作者：周砥
朝代：元

凤笙十三簧，音响应天时。自从轩辕调律后，谁将弦管置之虞舜祠。神人以和，凤凰来仪，后来作者不复知。颇闻仙人王子晋，好作凤鸣花下吹。凤鸣几千载，仙人吹笙至今在。昆仑池头看碧桃，玉振金声过东海。过东海，游蓬瀛，金霄冥冥郁紫清。空中嘹喨回天声，三十六帝下云軿。中有綵女数百辈，玉颜如花珠佩明。手弄云璈□，瑶瑟来相迎。相迎向何许，凤笙鸣，朝玉京。
出西涧过龙岩途中瞻眺
作者：周砥
朝代：元

适意穷山水，览物眷时候。兰薄迷烟孕，桐林仰云逗。却立驻幽躅，前临纵遐觏。谷鸣始嘤嘤，川响复浏浏。冲飙激高竹，晴曦艳寒溜。崖复翠羽戢，石触金鳞皱。妙合理无遗，心怡兴难究。逼仄缘石磴，岧峣陟云构。岂唯庐霍期，揽此嵓崿秀。素履非行险，逸想仍冒诟。遥遥此中情，庶以谢纷揉。
发齐门次玉山韵
作者：周砥
朝代：元

西风洲上荻花明，秋水船头落雁鸣。谁抱琵琶凉月里，为君弹作断肠声。
可诗斋分韵得瑟字
作者：周砥
朝代：元

大雅何寥寥，千载几绝笔。后来作者圣，间代亦辈出。小枝何足言，纷纷比如栉。逮我治世音，昭然烂星日。我登君子堂，主人盛文物。中筵列彝鼎，四壁罗书帙。置酒高宴会，众宾时促膝。高谈三百篇，下笔无壅窒。陶写性情馀，深入义理窟。空山风雨鸣，落叶秋瑟瑟。主醉客亦醉，卧予芝兰室。明日拂衣去，长歌返蓬荜。
吴越两山亭
作者：周砥
朝代：元

两山夹江水，孤亭横翠微。吴云与越鸟，千古不停飞。风厓洒松瀑，月壑舞罗衣。王气未消歇，霸图今是非。长歌一杯酒，扫席延清晖。
周将军祠
作者：周砥
朝代：元

谁劝临行以母辞，当年苦战后人悲。祗应阳羡溪头月，曾见将军射虎时。
和遂昌郑先生题大尹所藏唐人书经
作者：周砥
朝代：元

雪鬓庞眉咏《玉经》，宛然南极老人星。石坛帚拂青鸾尾，烟阁衣飘白鹤翎。宝气虹光辉日角，锦囊瑶轴閟云扃。道成骑鹿三山去，瀛海茫茫万仞青。
因昶公归简王二秀才次韵孝常
作者：周砥
朝代：元

千岩春静一僧归，相送空林夕景微。茶具等閒抛石阁，钓竿行已卧苔矶。草生南浦牵诗梦，沤下轻波识道机。若见王乔因借问，双凫何日向南飞。
夏日同强二秀才过鉴公山房因游仁寿精舍
作者：周砥
朝代：元

寻僧直到梵王家，便汲山泉为煮茶。阮籍从来无礼法，汤休何用著袈裟。醉眠石阁听风树，步入松云扫涧花。与子归时仍并辔，萧条墓道夕阳斜。
夜坐怀孝常
作者：周砥
朝代：元

待月下石壁，罢琴竹间亭。坐绝百虫响，旅怀才夜宁。天高玉露泻，草木流晶荧。四山湛秋色，万物无隐形。风蝉抱叶落，雪鹄迎云停。此时西涧人，柴门久已扃。谁同展清会，念此风泠泠。世难避空谷，忧思同醉醒。偶适不为贵，人生易漂零。茫茫河汉流，荧惑光众星。干戈未衰息，前途杳冥冥。岁晏有结托，东去浮沧溟。
孝常移居南楼
作者：周砥
朝代：元

高楼俯石濑，野亭连竹园。中有林栖子，逍遥味道言。因山以崇德，观水欲知源。非但相从屡，愿一写喧烦。
孝常西斋守岁读王临川除夜寄舍弟诗爱其词致清远因用其韵各赋一首
作者：周砥
朝代：元

残雪半窗春意动，馀香一榻夜忘眠。灯前对酒须今夕，客里题诗尚旧年。风竹萧萧还自语，寒梅的的竟谁怜。知君剩有沧浪趣，待得秋风上钓船。
官军后还西涧草堂
作者：周砥
朝代：元

丈夫志四海，立身自有余。
安能事一室，遂欲逃空虚。
嘉遁盖贞吉，圣人不予愚。
况当艰难际，行止岂欲迂。
若为动干戈，爰及此林闾。
风气混六合，理难静一隅。
奔走固不恤，邻里谁安居。
所恤罔悔吝，类为时所驱。
出门已忧劳，入门复欢娱。
一欣朋徒合，再喜景物殊。
绿竹洒秋色，疏花耀前除。
开轩坐林杪，更取琴与书。
西山澹相对，落日号惊乌。
忍闻濮阳血，草木渍模糊。
杀戮本群盗，哀矜为无辜。
三叹观化初，人生亦须臾。
官军后还西涧草堂
作者：周砥
朝代：元

丈夫志四海，立身自有馀。安能事一室，遂欲游空虚。嘉遁盖贞吉，圣人不予愚。况当艰难际，行止岂敢迂。若为动干戈，爰及此林闾。风气混六合，理难静一隅。奔走固不恤，邻里谁安居？所恤罔悔吝，类为时所驱。出门已忧劳，入门复欢娱。一欣朋徒合，再喜景物殊。绿竹洒秋色，疏花耀前除。开轩坐林杪，更取琴与书。西山澹相对，落日号惊乌。忍闻濮阳血，草木渍模糊。杀戮本群盗，哀矜为无辜。三叹观化初，人生亦须臾。
宝粹二上人值雨留宿西涧草堂明日赋此以赠
作者：周砥
朝代：元

萧条黄叶山中寺，回首松萝满夕曛。丈锡遽行三十里，一风相送两孤云。竹堂听雨惊秋晚，木榻留灯语夜分。在昔山林忧患等，应修白业益精勤。
寄倪云林
作者：周砥
朝代：元

鲁连有志节，蹈海不复还。严陵不肯仕，归耕富春山。两公出处虽异代，千古同高天地间。我识云林子，亦是隐者流。一生傲岸轻王侯，视彼富贵如云浮。鲸鱼未化北溟水，凤鸟独宿昆仑丘。含光韬耀人所慕，才华自可称独步。手弄云霞五色笔，写出相如《大人赋》。虽无天子诏书徵，不失前贤高蹈名。且须快意饮美酒，醉拂石坛秋月明。昨者相逢碧桃里，衣上春云照溪水。别君已是几月来，芙蓉忽然江上开。知君此时卧烟岛，而我相思满怀抱。何当借骑茅君鹤，共入玄都拾翠草，胡独商岩紫芝老。
寄周子羽
作者：周砥
朝代：元

乃翁天性唯真率，纵酒狂歌老未休。不是生前浑欲醉，却缘客里易为愁。百年心绪留黄卷，几树梅花共白头。昨过比邻司马氏，阿戎谭论更风流。
寄张习之四首
作者：周砥
朝代：元

数日阴雨复寒凝，沙边草阁非倦登。梅花萧条竹枝瘦，大似不禁风雪凌。枇杷花开绕舍香，竹枝披拂映沧浪。旧雨故人不相遇，亦可寄书来草堂。空山寥寥独抱琴，时过谷口之云林。自从幽人采芝去，不见鹿鸣双涧阴。夕阳在山云在松，松间石上忆相逢。西林问讯屡有约，且可会面得从容。
寄张习之四首·其一
作者：周砥
朝代：元

数日阴雨复寒凝，沙边草阁非倦登。梅花萧条竹枝瘦，大似不禁风雪凌。
寄张习之四首·其三
作者：周砥
朝代：元

空山寥寥独抱琴，时过谷口之云林。自从幽人采芝去，不见鹿鸣双涧阴。
寄张习之四首·其二
作者：周砥
朝代：元

枇杷花开绕舍香，竹枝披拂映沧浪。旧雨故人不相遇，亦可寄书来草堂。
寄张习之四首·其四
作者：周砥
朝代：元

夕阳在山云在松，松间石上忆相逢。西林问讯屡有约，且可会面得从容。
寄杨文可
作者：周砥
朝代：元

屋庐星散当山郭，门前小溪相与通。橘子压树千头绿，鲤鱼跳波双尾红。空梁寒月拱夜鼠，傍壁灯火鸣秋虫。故人亦在他乡住，此时作客情思同。
对新柳
作者：周砥
朝代：元

才弄新春色，已有萦愁意。欲倚不成眠，待扶还似醉。疏雨飘枝湿，暮雀衔花坠。脉脉独含情，故园那得至。
对春雪
作者：周砥
朝代：元

琼叶缀玄圃，玉羽翔伊川。翻霙九霄下，呈芳二月前。低徊隔帘翠，玲珑入绮钱。欲消不自驻，已断复成连。珠帏凝华洁，花池舞影妍。相思梁园暮，曾赏洛城年。
对雨怀竹素园
作者：周砥
朝代：元

几回竹素园中醉，那复题诗共绕阑。花落碧梧金井冷，去年风雨别尤难。
尚朴斋
作者：周砥
朝代：元

言甘知有吝，味旨閒其多。居恒属念虑，抱朴心靡他。淳风返元化，至体适平和。意胜惟自然，道存谅不磨。营营彼浇俗，机巧滋烦苛。身偕百忧长，奄忽其奈何！
庚寅岁秋九月余邀张习之吕志学枉过云丘志学过期不至独与习之觞于紫霞丹房醉后因纪其事
作者：周砥
朝代：元

玄宫云气暖，玉瓶春酒香。乱山碧霞里，锦幛相低昂。青童奏仙歌，半空鸾鹄翔。飘飘兴方逸，奕奕思何长。便呼张仲蔚，尔来共衔觞。吕生褒衣人，置之亦何妨。谑浪古松下，攲倾琪树傍。惟兹遂真性，谁复笑楚狂。嵩高两道士，亦来与徜徉。劝我餐金波，遗以辟谷方。于时政酣畅，仰观天茫茫。不暇谭玄理，邀之入醉乡。
张公洞
作者：周砥
朝代：元

倏忽凿混沌，兹事岂其馀。不知几何年，云古仙人居，嗟我至此为之踌躇。洞天诸宫窅兮黑，试命烈火烛空虚。森森怪石相对立，如口欲语手欲抾。前有紫翠房，白云閟丹书。鹰扬燕舞化为石，芝田久矣不复锄。可怜仙人常恍惚，虽欲相从已超越。昆仑阆风吁太高，时亦幽潜到岩窟。青泥烂烂浮土润，绿髓涓涓映山骨。吾闻仙人不食而长生，何得有此盐米之空名。岂伊往来真戏耳，簸弄物化令人惊。颇疑壶公壶，楼阁中峥嵘。摩尼珠光带青色，千奇百怪谁所营？须臾眼暗烛欲尽，惟以拄杖相敲铿。松风漻漻呼我出，耳中微吟白玉笙。竦身欲上不可登，绠引鱼贯相支撑。归来此境若梦寐，俯仰宇宙惟清明。
忆孝常
作者：周砥
朝代：元

山馆荆南共苦吟，每于何处更关心。樽移曲涧花千树，门掩疏灯雪一林。谁与情亲踰骨肉，自怜年迈惜光阴。孤城目尽云千里，惟有凄凉易满襟。
怀玉山子
作者：周砥
朝代：元

伊昔延清赏，玉山仙子家。风吟萝磴月，云卧雪岩花。海鹤西飞远，吴门东望赊。相思似春草，烟雨满天涯。
怀荆南山中
作者：周砥
朝代：元

幽意不自惬，怀山耿予胸。荆南美春物，云锦千万重。绿溽错众卉，青峭罗群峰。雷鸣两崖擘，日出万象供。灵响落空谷，凝阴秘幽踪。石泄寒濑碧，花炫晨露浓。窥萝骇猿鸟，涉涧趋虬龙。真境窈难状，高情夙所钟。时迈迹逾爽，神驰体焉从。喧呶非予乐，索寞适子逢。空室暂淹泊，讽咏聊从容。
戏和呈孝常
作者：周砥
朝代：元

涧房松竹静烟霏，径里苍苔行迹稀。相与寻君《遂初赋》，江花欲落换春衣。
拟古十首
作者：周砥
朝代：元

迢迢远别离，相去几万里。月照鲁阳关，风吹汉江水。宵梦不可托，路迷复中止。登山还有屐，涉水亦有舟。我心如悬旌。摇摇独亡休。常恐瑶华落，春风不能留。岂君弗识察，故此长悠悠。安得白鹦鹉，衔书东海头。翠管鸣春晖，瑶筝弄秋月。孤鸾忽惊飞，哀吟中夜发。郑卫久足贵，正始谁复陈。若无琴与瑟，宁知古风淳。南国有佳人，蛾眉艳清秋。芙蓉含玉露，不足比娇羞。明月照裳衣，清霜肃衾裯。因此贞洁性，宜为君子逑。置之昭阳殿，飞燕焉足侔。别君能几时，秋叶忽辞柯。蟏蛸已在户，流萤亦渡河。感物抱悁结，容华恐蹉跎。黄鹄飞青云，游鱼潜绿波。岂不怀契阔，慰此离恨多。明月照机杼，不织鸳鸯罗。风吹原上树，绿叶如春烟。枝条既繁茂，根底亦以坚。如何兄及弟，骨肉自相悬。汉谣一尺布，民歌上留田。遐心赋脊令，我心已悽然。缅彼夷与齐，千古称圣贤。殽黾无虎迹，颍川有凤音。朅来千载后，此风遂冥沈。驺虞固仁兽，虺蜴亦何心。不念君子怀，暴物良以深。浮云西北来，望之如作霖。随风忽飘散，汗漫不可寻。嗟哉古人远，寂寞甘棠阴。峨峨昆崙山，秀色翠如扫。白鹤衔琼花，飞入红云岛。仙人驾采凤，手弄金芙蓉。青童玉节舞，鸾笙半空中。遗予紫金丹，服之寿无穷。相携凌倒景，去入蕊珠宫。翡翠栖兰苕，鸳鸯上锦机。物固各有类，寸心独何依。春色来几日，海燕忽双飞。迎风不须入，尘满青楼扉。汉宫起秋风，美人感团扇。褰帷坐遥夜，含愁独长叹。桃李笑白日，垂杨拂青丝。既受春风荣，芳菲同一时。苟欲令偏瘁，造化庸可欺。愿君心如日，照物无恩私。大运有兴废，日月不停留。君看姑苏台，至今麋鹿游。汉家五侯宅，富贵谁等俦。白玉刻窗户，黄金饰骅骝。一朝天气肃，霜落五花裘。风华不待晚，露叶已惊秋。所以贤达士，志不忘林丘。功成身自退，啸歌常悠悠。
拟古十首·其一
作者：周砥
朝代：元

迢迢远别离，相去几万里。月照鲁阳关，风吹汉江水。宵梦不可托，路迷复中止。登山还有屐，涉水亦有舟。我心如悬旌。摇摇独亡休。常恐瑶华落，春风不能留。岂君弗识察，故此长悠悠。安得白鹦鹉，衔书东海头。
拟古十首·其七
作者：周砥
朝代：元

峨峨昆崙山，秀色翠如扫。白鹤衔琼花，飞入红云岛。仙人驾采凤，手弄金芙蓉。青童玉节舞，鸾笙半空中。遗予紫金丹，服之寿无穷。相携凌倒景，去入蕊珠宫。
拟古十首·其三
作者：周砥
朝代：元

南国有佳人，蛾眉艳清秋。芙蓉含玉露，不足比娇羞。明月照裳衣，清霜肃衾裯。因此贞洁性，宜为君子逑。置之昭阳殿，飞燕焉足侔。
拟古十首·其九
作者：周砥
朝代：元

汉宫起秋风，美人感团扇。褰帷坐遥夜，含愁独长叹。桃李笑白日，垂杨拂青丝。既受春风荣，芳菲同一时。苟欲令偏瘁，造化庸可欺。愿君心如日，照物无恩私。
拟古十首·其二
作者：周砥
朝代：元

翠管鸣春晖，瑶筝弄秋月。孤鸾忽惊飞，哀吟中夜发。郑卫久足贵，正始谁复陈。若无琴与瑟，宁知古风淳。
拟古十首·其五
作者：周砥
朝代：元

风吹原上树，绿叶如春烟。枝条既繁茂，根底亦以坚。如何兄及弟，骨肉自相悬。汉谣一尺布，民歌上留田。遐心赋脊令，我心已悽然。缅彼夷与齐，千古称圣贤。
拟古十首·其八
作者：周砥
朝代：元

翡翠栖兰苕，鸳鸯上锦机。物固各有类，寸心独何依。春色来几日，海燕忽双飞。迎风不须入，尘满青楼扉。
拟古十首·其六
作者：周砥
朝代：元

殽黾无虎迹，颍川有凤音。朅来千载后，此风遂冥沈。驺虞固仁兽，虺蜴亦何心。不念君子怀，暴物良以深。浮云西北来，望之如作霖。随风忽飘散，汗漫不可寻。嗟哉古人远，寂寞甘棠阴。
拟古十首·其十
作者：周砥
朝代：元

大运有兴废，日月不停留。君看姑苏台，至今麋鹿游。汉家五侯宅，富贵谁等俦。白玉刻窗户，黄金饰骅骝。一朝天气肃，霜落五花裘。风华不待晚，露叶已惊秋。所以贤达士，志不忘林丘。功成身自退，啸歌常悠悠。
拟古十首·其四
作者：周砥
朝代：元

别君能几时，秋叶忽辞柯。蟏蛸已在户，流萤亦渡河。感物抱悁结，容华恐蹉跎。黄鹄飞青云，游鱼潜绿波。岂不怀契阔，慰此离恨多。明月照机杼，不织鸳鸯罗。
放歌行赠宋君
作者：周砥
朝代：元

今日非昨日，今年非去年。天地不同老，日月岂停旋。寸心摇摇颜色改，只似秋蓬与夏莲。柏梁赋诗不早上，长楸走马未得前。阊阖九重虎豹守，我欲上诉无因缘。荆山泣玉徒自苦，夷门抱关谁复贤。宝剑芙蓉拂秋月，高歌对酒声哽咽。当时轻意千古事，幽愤于今向谁雪。兰台公子天下奇，心胆岂是他人知。荆卿不答鲁句践，项羽肯顾齐安期。东吴市上花漠漠，相逢意气倾山岳。笑说秦关百二重，卷舒风云不盈握。一生不识平阳奴，况是霍家冯子都。明珠白璧等粪壤，玉环翠袖皆虫蛆。甘心廓落事屠钓，矫如游龙不可拘。宋公子，尔弹琴，我放歌，白昼苦短夜何多。黄金台，几千尺，翳日浮云奈尔何。
新郭
作者：周砥
朝代：元

汎舟越来溪水旁，溪边暮色何苍苍。主人张筵挥羽觞，吴姬唱歌声抑扬。船尾挑灯大鱼出，船头洗？秋波凉。夜如何其夜未央，万壑不起星煌煌。酒阑客过别船去，木叶萧萧下如雨。船中醉卧忘西东，睡觉犹闻梦中语。此时月落天将曙，隔屋鸡啼欲起舞。西风满天鸿雁声，瑟瑟菰蒲响秋渚。
新郭
作者：周砥
朝代：元
体裁：古风

汎舟越来溪水旁，溪边暮色何苍苍。主人张筵挥羽觞，吴姬唱歌声抑扬。船尾挑灯大鱼出，船头洗�秋波凉。夜如何其夜未央，万壑不起星煌煌。酒阑客过别船去，木叶萧萧下如雨。船中醉卧忘西东，睡觉犹闻梦中语。此时月落天将曙，隔屋鸡啼欲起舞。西风满天鸿雁声，瑟瑟菰蒲响秋渚。
春寒慰瓶中杏花
作者：周砥
朝代：元

银瓶春静竹风来，愁向花前把一杯。不得幽人相伴住，西园雨里亦须开。
春日
作者：周砥
朝代：元

空山寂寂行人稀，冈头落花如雨飞。罢琴惆怅不能已，故乡寥落何当归。南去百粤羽书急，北来三吴戎马肥。安得龙骧拥战舰，扫除俘寇扬国威。
春草池绿波亭
作者：周砥
朝代：元

风漪结兰汜，澄绿汎沄沄。似将杨柳丝，织成縠纱纹。浮影动疏箔，新晴霭微云。春草夜来长，萋萋绵夕曛。谢公久不作，寄怀良以勤。孰知后来者，亦足与斯文。
晏起一首
作者：周砥
朝代：元

晏起望南郭，依微见远岑。疏花消夜雨，啼莺罢秋林。偶有适道意，本无遗世心。不能勤四体，聊用写瑶琴。
晚经青祁渰怀马孝常
作者：周砥
朝代：元

青祁适举棹，绿芷满芳洲。乱山昏渐匿，平湖晴不流。故人久去国，此处曾同舟。烟尘西北路，望断意难休。
望颐山
作者：周砥
朝代：元

曾著颐山屐，穿云古洞归。松浮仙峤日，花落女萝衣。翠壑晴蜺饮，丹房玉燕飞。烟尘此时路，长望一歔欷。
枇杷树下怀葛石泉道士
作者：周砥
朝代：元

晒药枇杷林，秋阳满山泽。不知林间风，吹花堕巾帻。道心政散浪，野性非颇僻。不有孤桐琴，何以寄远客。
桃溪泛舟寻方厓士玄
作者：周砥
朝代：元

放舟千山里，岚气满晴川。歌辞理《白雪》，水禽栖绿烟。苍苍野阴变，萧萧风景妍。寻僧转回塘，望云极遥天。万事宁有素，一行忻偶然。
次玉山游寒泉登南峰有怀龙门云台
作者：周砥
朝代：元

秋波漠漠静朝晖，画舫开筵兴不违。浊酒清歌香缥缈，青山黄叶路依稀。夜凉金雁筝声细，雪滑银盘鲈鲙肥。顾我惭为尘俗累，不能同载月中归。
次韵二首·其一
作者：周砥
朝代：元

美人开宴酒如泉，满目风光碧似烟。半岭暮云犹掩冉，一林秋竹自㛹娟。新诗每荷邀同赋，短棹相将恨未缘。会面几时还别去，百年人事总堪怜。
次韵介之梦山中
作者：周砥
朝代：元

松花金粉落春晴，白鹤看棋如客行。疏雨竹窗缘是梦，隔林茶臼只闻声。繁华久困心何得，澹泊相遭思亦清。不有鹿门高世志，山中几日道能成。
渔庄
作者：周砥
朝代：元

杨柳拂紫扃，芙蓉落晚汀。鸥眠沙嘴白，山近屋头青。樽酒何劳劝，渔歌岂厌听。王维爱裴迪，联句不曾停。
渔庄款歌二首
作者：周砥
朝代：元

傍水芙蓉未著霜，看花酌酒坐渔庄。花边折得芭蕉叶，醉写新词一两行。秋月团团照药栏，水边帘幕晚多寒。素娥不上青鸾去，借得银筝花里弹。
渔庄款歌二首·其一
作者：周砥
朝代：元

傍水芙蓉未著霜，看花酌酒坐渔庄。花边折得芭蕉叶，醉写新词一两行。
渔庄款歌二首·其二
作者：周砥
朝代：元

秋月团团照药栏，水边帘幕晚多寒。素娥不上青鸾去，借得银筝花里弹。
游张公洞
作者：周砥
朝代：元

放船偶入清溪来，千峰拥翠花乱开。春风吹散碧云影，洞门正对烧香台。神仙之府此第一，何必采药登天台。虚灵外发草木秀，富贵内积金银堆。郁然亦自有龙虎，欲入但恐生风雷。山头无人卖松火，持烛下照何疑猜。步穿玲珑惊幻化，锦屏丹灶封青苔。滴衣石髓寒透骨，使人不觉忘尘埃。张公万古渺何许，隔凡流水空萦回。公能再骑黄鹄出，与吾同去游蓬莱。
游龙岩三洞之间酬马孝常
作者：周砥
朝代：元

商岩紫芝久不采，淮南丹书竟安在？仙人劝我三洞游，身如骑龙到东海。海气茫茫云雾回，白波捲雪连山来。双童手弄海底日，红光一道金莲开。瑶草绿可折，琼树花冥冥。昔人炼丹丹灶在，锦苔绣石光青荧。雷行半空中，逢逢击天鼓。玉女鸾笙时下来，前头四足神鱼舞。醉拂珊瑚鞭玉虎，我欲因之穷洞府。閒访八公五云里，为说苍生受辛苦。不然飞出西华颠，太极总仙之洞天。安得周回更二千，直与龙岩之洞相钩连。莲花峰上重携手，笑揽霞觞窥八埏。
玉山草堂
作者：周砥
朝代：元

忆汝草堂何许在，辟疆园里玉山陲。方床石鼎高情远，细雨茶烟清昼迟。鸿雁来时曾会面，枇杷开后更题诗。山中容易年华暮，书史娱人总不知。
留别孝常
作者：周砥
朝代：元

枫林寂寂水边村，雁子啼时归故园。舟楫暂移秋色里，郡城遥望夕岚昏。情知远道难离别，心喜高堂得凊温。草阁无为掩扉卧，新诗还待故人言。
登西冈望龙池诸峰赠马二山人
作者：周砥
朝代：元

登临不陟险，缓步情始畅。振衣西冈头，矫首一长望。朝阳匿光彩，宿雾犹隐嶂。山灵忽不靳，连峰汹波浪。何许芙蓉青，龙池半天上。铜官从中起，磅礴气逾壮。回风过林莽，草木皆振荡。青锦十万缯，钿车五千两。山人地志熟，指顾名所向。穷历吾岂能，高情倚疏放。平生烟霞志，配此丘壑尚。思欲逃喧卑，结茅计非旷。缘知兵革后，已恐淳朴丧。萧条采芝意，临流重惆怅。
石湖
作者：周砥
朝代：元

烟中白鹤独飞还，相伴孤云尽日閒。落日放船湖水上，一帘秋色看青山。
秋思次韵孝常七首
作者：周砥
朝代：元

白下门西江水滨，寒烟衰草卧麒麟。当时谈笑尘沙静，谁是东山折屐人。金鼓连山震不休，旌旗猎猎楚江秋。犹喜云屯三十万，贤王自古填扬州。双眉一夜飒秋霜，望断南天北雁翔。何许高楼吹玉笛，伤心不忍独衔觞。何日春还槁朽苏，与君长啸出长途。鉴湖三月花如锦，越绝名山天下无。
秋思次韵孝常七首·其一
作者：周砥
朝代：元

白下门西江水滨，寒烟衰草卧麒麟。当时谈笑尘沙静，谁是东山折屐人。
秋思次韵孝常七首·其三
作者：周砥
朝代：元

双眉一夜飒秋霜，望断南天北雁翔。何许高楼吹玉笛，伤心不忍独衔觞。
秋思次韵孝常七首·其二
作者：周砥
朝代：元

金鼓连山震不休，旌旗猎猎楚江秋。犹喜云屯三十万，贤王自古填扬州。
秋思次韵孝常七首·其四
作者：周砥
朝代：元

何日春还槁朽苏，与君长啸出长途。鉴湖三月花如锦，越绝名山天下无。
竹箘
作者：周砥
朝代：元

竹径拾朝箘，中林露瀼瀼。宛转童竖歌，顷刻易满筐。粲然丹砂质，携下白云乡。眄睐意忻喜，执爨属初尝。溉鬵沃灵液，登俎达馨香。腊毒惧厚味，餐霞秘仙方。得此与蔬笋，萧然侑一觞。含和适胜韵，茹美贵清凉。孰谓可乐饥，庶亦洁中肠。非但紫芝曲，愿继《采薇》章。
纵笔一首
作者：周砥
朝代：元

数卷《楞伽》一缕香，门前尘土浩茫茫。何人尚觅安心法，此处真堪选佛场。寒月流为千嶂雪，晚风惊散一林黄。可怜结习消除尽，笔舌纷纷故未忘。
经杜樊川水榭故基
作者：周砥
朝代：元

落花风里酒旗摇，水榭无人春寂寥。何许长亭七十五，野莺烟树绿迢迢。
绝句五首
作者：周砥
朝代：元

朝朝感霜露，昔昔梦乡关。何以慰亲念，空悲行路难。东城三百里，南雁一封书。整待今晨发，秋风吹弊庐。失身红尘里，世路转愁深。不汲寒泉井，何由清我心。朝露涂野草，颜色暂辉光。不知秋节去，朝露变为霜。操弧力不任，弹琴知者稀。白驹空谷里，吾道此焉依。
绝句五首·其一
作者：周砥
朝代：元

朝朝感霜露，昔昔梦乡关。何以慰亲念，空悲行路难。
绝句五首·其三
作者：周砥
朝代：元

失身红尘里，世路转愁深。不汲寒泉井，何由清我心。
绝句五首·其二
作者：周砥
朝代：元

东城三百里，南雁一封书。整待今晨发，秋风吹弊庐。
绝句五首·其五
作者：周砥
朝代：元

操弧力不任，弹琴知者稀。白驹空谷里，吾道此焉依。
绝句五首·其四
作者：周砥
朝代：元

朝露涂野草，颜色暂辉光。不知秋节去，朝露变为霜。
绝句四首奉答惟寅高士见赠
作者：周砥
朝代：元

谁识元方趣，高居湖上山。诗成不求赏，独咏两松间。列岫供秋色，遥风散水文。明当思旧隐，归棹一川云。
绝句四首奉答惟寅高士见赠·其一
作者：周砥
朝代：元

谁识元方趣，高居湖上山。诗成不求赏，独咏两松间。
绝句四首奉答惟寅高士见赠·其二
作者：周砥
朝代：元

列岫供秋色，遥风散水文。明当思旧隐，归棹一川云。
至正壬辰九月十二日过玉山草堂留别山中诸公
作者：周砥
朝代：元

五陵豪英不足畏，丹徒布衣那可轻。万事岂皆合天道，偶然遇之亦成名。我今困乏穷谷底，青云之志何由平。愁来饮酒一百杯，拔剑高歌泪如倾。歌声悲壮君试闻，江汉茫茫气欲吞。附凤骑龙岂难事，屠狗脍牛何足论。诸君古乡旧知己，会面那得无欢言。平生心事难尽道，且复痛饮花下樽。明当大醉楼船上，横吹玉笛过吴门。
至铜官最高处
作者：周砥
朝代：元

丹崖翠壁半空浮，秋尽铜官思一游。何限吴天白云里，心随飞雁到长洲。
芍药寄周山人酬孝常
作者：周砥
朝代：元

雨窗寥落诵君诗，芍药西园寄一枝。那复旧游春未晚，长洲苑里欲开时。
芸阁宴集得壑字
作者：周砥
朝代：元

休沐出自旦，胜步非所乐。偶兹芸阁赏，得遂中林约。朱轮交广衢，绮丽涉纷错。宁复知閒燕，飞萝散云壑。池鱼可以观，幽兰可以握。金题耀缃帙，纷墨间挥霍。览物千古上，兴谣契冥漠。纵纵不复云，悠悠付觞酌。朋簪既已盍，善戏不为虐。志适孤兴远，物遣万虑薄。于世本何资，逍遥每恒若。行矣空谷深，抚心惭场藿。
虎丘有作
作者：周砥
朝代：元

著屐登山宁惮劳，楼台重玩一周遭。剑池下见蛟涎碧，宝塔平临鹤背高。窅渺吴封难极目，凄凉霸业谩挥毫。把杯别有踟蹰意，不为西风叹二毛。
西池夜坐听风竹
作者：周砥
朝代：元

泠泠不能休，瑟瑟还复辍。宫商发金奏，波涛满林樾。闻性无合离，声尘自生灭。适观喧中静，坐对窗间月。
西涧宴集得体字
作者：周砥
朝代：元

永日池馆閟，翳然此林水。夏绿绕涧荣，夕岚当户起。飞鸟翔深竹，游鱼在清沚。览物契真赏，开筵进芳醴。宾朋咏《大雅》，丝竹含流徵。意适神自旷，交亲情益喜。凯风垂南沐，颓景汎西委。嘉会恒难得，世纷方未已。凡此贤达人，希当慎玉体。
观音岩
作者：周砥
朝代：元

白鹦鹉小穿云幕，碧海波澄浸石扉。一片岩前秋月影，凉风吹上藕丝衣。
读书
作者：周砥
朝代：元

读书易为感，时节已徂秋。行游固可适，岁月惧不留。高斋旷而寂，人务罕相酬。千载事了了，宁不慕前修。道在无今古，天运每周流。万理由我具，消摇极冥搜。为乐不在兹，况复储怨尤。予本楚狂士，意气迈九州。偶然似有契，持身寓林丘。万钟非所辞，一毫非所求。
读书舍赋君子之所乐
作者：周砥
朝代：元

君子之所乐，其乐且何如？结庐在丘壑，委怀在诗书。肃肃整冠带，雍雍对唐虞。披阅抱中默，讽咏博怡愉。圣贤千万言，要之归一途。涣焉心解悟，充然道敷腴。孰云足自守，觉可觉其馀。舍前有修竹，舍后有芙蕖。掇莲置俎豆，清风当座隅。倦来聊掩卷，步出临前除。形气既和顺，支体亦安舒。不知老将至，但尔惜居诸。君子之所乐，君子不我愚。我歌适有会，愿言毋沦胥。
读故友徐幼文诗集有怀
作者：周砥
朝代：元

欲与评诗恨久违，楚云吴树两依微。读阑北郭平生稿，秋晚空斋掩落晖。
赋得晚晴送禅师
作者：周砥
朝代：元

浮云暮褰霁，空宇湛然清。复念还山客，迟迟南涧行。新禽响丛木，残照入孤城。即此閒来往，方纡尘外情。
赠叶秀才
作者：周砥
朝代：元

日暮登高台，浮云结远阴。树木何蒙茏，野雀噪繁林。驱车涉关塞，岐路郁且深。借问子何之，故乡阻崎嵚。曷不暂栖息，蓬藿非所任。隐悯□不发，威迟既前临。脆管促飞觞，鹍弦奋逸音。仗剑从此别，秋风满怀襟。寡立步非窘，薄游志不沈。策马欲俱去，我无当世心。
赠昶公
作者：周砥
朝代：元

我本匡庐种莲者，奄忽飘零尘网中。衣食坐为妻子累，文章翻笑古人同。酒醒瀑布千岩雨，恨满江波一笛风。閒共山僧语终日，挥弦送目叹飞鸿。
过任彦升钓台
作者：周砥
朝代：元

雪树参差短，寒山迢递明。春流钓台没，残照夕岚轻。万化同澌尽，孤名似水清。谁悲范仆射，千载见交情。
过西涧
作者：周砥
朝代：元

放鹤白石上，曳履青林间。近竹门自掩，采樵人未还。草生西涧雨，云敛南湖山。游咏以终日，相依道者閒。
送张吴县之官嘉定分题赋得洞庭山
作者：周砥
朝代：元

山拥洞庭翠，雄蟠天下誇。云峰七十二，面面是莲花。风吹峨眉月，影落湖上沙。洞天閟五室，阳林耀丹葩。粲粲黄金橘，天寒霜已华。采摘奉君别，明发到天涯。
送李生北上
作者：周砥
朝代：元

李生东吴人，住在东吴市。手持贾谊书，去谒汉天子。天子白玉阙，虎豹守九关。黄金烂初日，照耀蓬莱山。愿为丹穴凤，飞入五云间。莫学襄阳孟夫子，诵诗玉堂空放还。劝尔一杯酒，与尔作离别。西风吹折杨柳枝，八月燕山夜飞雪。君当挂席大河去，我还拂袖东山岑。闭门自扫石上月，绿萝树底弹鸣琴。
送李用和之常熟知州
作者：周砥
朝代：元

落日孤城近海边，川流九道直如弦。朱幡到邑歌来暮，玉帐论兵思去年。楚水南回多贾舶，虞山西望少人烟。从来惠化同甘雨，还使残民得洒然。
送梁生
作者：周砥
朝代：元

荷衣不掩体，客路暗伤春。谁是怜贫者？金陵有主人。
送淮南苏同佥赴镇
作者：周砥
朝代：元

大江洪流若奔马，横截中天向东泻。吴楚风烟浩荡中，海门赤日光相射。上将气吞云梦泽，猛士声振长平瓦。灵旗遥指濠泗间，神戈暂驻狼山下。万民不扰农业兴，白叟黄童在田野。文武之道惟张弛，固识贤才天所授。去年开阃今复来，欢呼动地声如雷。愿翻长江作霖雨，沛泽何止沾枯荄。我钦当时羊叔子，岘山之碑传未已。清德九世其在君，缓带轻裘自兹始。
送福上人游江西
作者：周砥
朝代：元

西江江水漾明霞，买得吴船泊晚沙。春鸟衔花落经卷，凉风吹月上袈裟。庐山屹立千峰秀，瀑布流传一道斜。爱尔心源绝清净，东林寺里白莲华。
送赵一阳真士归霅上
作者：周砥
朝代：元

渺渺晴湖白鹭飞，青山迢递夕岚微。閒操桂楫云生腋，欲采芙蓉露满衣。紫翠房深丹灶暖，松杉秋静鹤巢稀。明年去觅封君达，应驾青牛说息机。
送郑同夫归豫章分题百花洲
作者：周砥
朝代：元

洲上百花明，春流日夜生。祇看维客棹，无复度霓旌。落日山如旧，东风鸟自鸣。萧条千古意，离别暗伤情。
遇乡人
作者：周砥
朝代：元

东望吴门愁路涩，暮帆春雨欲归迟。朝来为说烟尘静，不遇乡人那得知。
长句一篇留别草堂主人并柬匡庐外史
作者：周砥
朝代：元

玉山草堂绝清妍，画图书卷置两边。长松落子当窗前，鹤踏芝云舞翩翩。碧梧翠竹摇秋烟，凤凰一鸣三千年。松溪石磴相周旋，绿萝飞花百尺悬。草堂主人真晋贤，手持麈尾谈重玄。傲睨万象心炯然，示我新诗三百篇。瀑流倒泻挂青天，匡庐先生乃谪仙。谑浪高谈惊四筵，乐府不写金花笺，日日江头浮酒船。爱我草圣如张颠，酣歌草堂屋西偏。醉来狂歌舞跹跹，共入芙蓉花底眠。
闻笛声送任掾
作者：周砥
朝代：元

春水绿波生柳塘，横吹掩抑复悠扬。今朝送别已惆怅，前时渡江犹断肠。
闻马孝常在灵岩欲与周士行徒步往候信恐未真
作者：周砥
朝代：元

马卿一别四经春，裋褐萧萧入梦频。闻道东来犹未见，每因西望转伤神。鬓丝禅榻风流在，竹色茶烟夏景新。何惜灵岩与徒步，尚疑消息未应真。
陪方厓士玄自桃溪看山至西冈
作者：周砥
朝代：元

冉冉岁云暮，凄凄霜露繁。良游岂易得，贱子亦攀援。流飙吹我衣，植杖登高原。平郊罗远岫，鸒斯鸣荒园。路迥苍桧立，岩高白云屯。寒日无留光，落叶辞本根。万化倏荣悴，一息异朝昏。逝者已如斯，人生岂恒存。人生会有尽，亲友义在敦。营营谅何为，拨弃不复言。
雨中一首
作者：周砥
朝代：元

凄凉怀故旧，寂寞卧丘园。溪冷风蒲折，林高雨竹喧。渔人留野渡，田犬吠衡门。无限清秋意，何从制一言。
雨后
作者：周砥
朝代：元

竹堂东偏之草亭，涧水绕榻风泠泠。碧梧莺语娇似醉，玉瓶荷花愁欲醒。可怜光景易流转，无奈踪迹尚飘零。瑶琴一弹为君掩，日暮高山云杳冥。
雨后偶题
作者：周砥
朝代：元

诗酒尚堪忘世虑，陶然且复咏閒居。园林几日清秋好，风雨一番黄落初。翳翳荒村烟景寂，迢迢虚阁暮钟疏。经时不得故乡信，谁道雁来能寄书。
顾仲瑛芝云堂
作者：周砥
朝代：元

芝云主人绝萧散，燕坐草堂门不扃。古鼎隔帘香袅袅，新篁拂几玉亭亭。十年苦思耽诗卷，三日清斋写道经。邀我醉眠书画舫，月明吹笛看云汀。
题倪云林画
作者：周砥
朝代：元

云木蔽清野，峨眉横素秋。一雨过大壑，百川会新流。未能闻至道，宁即歌远游。岁晏且归去，采芝南山幽。
题可意楼
作者：周砥
朝代：元

吴兴山水称奇绝，爱汝楼居事事清。花片拂云飘几席，湖光浮日动檐楹。主人好学三冬足，对客高谈一座倾。乐事本来皆可意，为君拈笔赋閒情。
题吾子行遗墨后
作者：周砥
朝代：元

立世守兹道，毅然生死间。奄去同其尽，荣辱岂相关。若人固可悲，吊溺吾所艰。萧瑟见遗墨，风雨惨容颜。秦唐去我远，二李无时还。世传斯有在，邈哉不可攀。
题宫人行乐图
作者：周砥
朝代：元

金宫游素女，玉笛弄清晖。月殿龙香度，风帘翠影飞。云开移綵仗，花落卷春衣。莫买相如赋，长门事已非。
题徐良夫耕渔轩
作者：周砥
朝代：元

夙存迈往志，结茅依山泽。不辞沮溺劳，更慕濠梁逸。既耕亦以钓，四体欣暂息。新稼登场丘，嘉鱼荐晨夕。蒸尝无足患，喜复留我客。野田荒烟翳，平湖澄景寂。开檐睇孤云，窅然无遗迹。缅惟高世士，何尝异今昔。识达理自周，情恬虑非易。念子属纷纠，抗俗愿有适。束带趋城府，愧余尚促戚。百年诚草草，会当谢兹役。
题杂画二首
作者：周砥
朝代：元

离离江树暗芳洲，江上西风几度秋。别鹄未归天又晚，不胜清怨忆丹丘。水阔天低欲尽头，柳花如雪暗归舟。平生解识沧洲趣，何处飞来双白鸥。
题杂画二首·其一
作者：周砥
朝代：元

离离江树暗芳洲，江上西风几度秋。别鹄未归天又晚，不胜清怨忆丹丘。
题杂画二首·其二
作者：周砥
朝代：元

水阔天低欲尽头，柳花如雪暗归舟。平生解识沧洲趣，何处飞来双白鸥。
题杂画二首八月廿一日惟寅徵君踏雨过林馆为留终日因诵近赋绝句三首爱其词致清婉辄走笔次韵如上古道寥寞人以角逐声利为务惟寅独逍遥恬淡之乡时来□之篇章翰墨之事岂易得也哉·其一
作者：周砥
朝代：元
体裁：七言绝句

野花疏竹媚幽姿，翡翠帘前雨散丝。最爱陈琳诗句好，玉盘春露捧金芝。
题沧洲诗卷后
作者：周砥
朝代：元

骑鲸东海上，豁然形神清。仰看中天月，逍遥吹玉笙。凌晨归返三山住，银阙珠宫渺烟雾。东风吹乱碧桃花，化作红云渡波去。
风雨一首用高季迪韵
作者：周砥
朝代：元

贫富不相值，衰荣固有时。行哉徒自速，止尼未为迟。崎岖千万涂，辛苦岂要辞。风雨群鸡鸣，坏屋起晨炊。一日不解醉，千古有遗悲。如何屠钓人，敢为帝者师。
食茯苓粥
作者：周砥
朝代：元

荷钁穿云得茯苓，作糜从此谢膻腥。斋厨自启添松火，香韵初浮满竹庭。时忆紫芝歌旧曲，尚寻黄独制颓龄。今晨暂辍青精饭，与洁方坛咏《玉经》。
莫愁歌
作者：周竹坡
朝代：元

莲花深红莲叶绿，平沙月上鸳鸯宿。青腰三板兰作桡，月下莫愁歌一曲。移舟入花花转深，花深调苦难为音。江边夜半谁相语，只有婵娟知此心。露花渐白月渐午，刺舟自觅来时路。明朝系缆柳边门，却在夜来潮落处。
和莲渠贫女吟
作者：周老山
朝代：元
体裁：古风

妾无千丈绳，双丸任渠奔。妾无一星金，竹笥空长存。孤灯耿寒绩，一春不出门。母家今何在，血染双啼痕。虽然贫不嫁，嫁了那忍言。古来惟玉奴，不肯负东昏。嗟哉市门倚，父母岂不恩。
平山永旴
作者：周老山
朝代：元
体裁：七言律诗

人住桃源意自春，蓬莱弱水渺无尘。拟随陶令寻归路，却讶庞公肯入城。水吊晋题应有句，碑扪唐刻岂无情。太原渔者无劳问，尽识神仙真姓名。
怀友
作者：周老山
朝代：元
体裁：七言律诗

里陌依稀故友庐，一生一死竟何如。烟荒树影谁留剑，秋老芦花不寄书。数点斜阳鸦载犊，一拳秋水鹭窥鱼。世间何事非蕉鹿，天地无情可奈吁。
赠数者吴洪范·其一
作者：周老山
朝代：元
体裁：七言绝句

先天妙算泄河图，天后精微寄洛书。独在明夷说箕子，圣人微意果何如。
赠数者吴洪范·其二
作者：周老山
朝代：元
体裁：七言绝句

宇宙由来历几秋，盛寒偏在五更头。后来谁有天津耳，每到斜阳怕上楼。
酬李鹤云
作者：周老山
朝代：元
体裁：五言律诗

江城寒寂历，菊欲为谁秋。梦里关河隔，愁边岁月流。翩翩云外鹤，泛泛水中鸥。何限斜阳树，无题莫上楼。
客中九日呈良夫先生
作者：周衡
朝代：元
体裁：七言律诗

疏疏冷雨湿重阳，遥对青山举一觞。白发又饶今日醉，黄花仍送去年香。只宜觅句醉秋意，莫作登高望故乡。不有幽人相慰藉，客中那得散凄凉。
访刘须溪
作者：周钧山
朝代：元
体裁：五言律诗

西山一帘雨，相对在云边。取履今何代，回头恐是仙。半生空四海，一句可千年。归去龙须下，桃花屋角烟。
丁马谣
作者：周霆震
朝代：元

控弦飞骑丁无前，策名百户今四年。寇锋如林深冒险，五载军中马巡检。翩翩旗尾风云高，丑类闻之潜遁逃。朝家爵赏褒忠义，幕府上功从吏议。戴天履地皆君恩，小臣分寸何足论。
上巳
作者：周霆震
朝代：元

旧俗蚕占拟万霜，儿童犹自赏晴光。乱来锦绣无藏处，那有心情到采桑。
上营门
作者：周霆震
朝代：元

上营门外将军树，几度春来复春去。北辕南旆万人行，移种东风无定处。几州伪将昧祸机，远杖牧圉持旌麾。临危走檄盟白马，挟诈志脔三狻猊。孙曾履附陈运肘，分部掩之凭夘酒。群庸贪饵悉轻生，谈笑削除天假手。惜哉邻丑疏防闲，反更放虎来深山。仓皇出此殆无术，民命一发悬天关。老夫厌观阵云黑，中夜拊膺谈失色。古来反覆事难平，愿天早赐扶桑白。
中秋
作者：周霆震
朝代：元

梦远霓裳世外音，汉宫天老桂香沈。黄埃欲出飞鸢上，白骨犹如落叶深。万国砧声离别泪，中宵月色太平心。晋公相业何时见，目断天津益苦吟。
中秋城西感兴
作者：周霆震
朝代：元

玉宇琼楼三万里，乘槎无路匪仙才。尘扬海内衣冠尽，雁断云边鼓角哀。天意未知何日定，月华空似昔年来。故山老桂无消息，红蓼花高满路开。
九日
作者：周霆震
朝代：元

未霜白雁渺关河，来日空随赴海波。世难持身高处怯，秋声入耳老来多。山中甲子今谁在，日下长安柰远何。几度西风馀破帽，悠悠心事唾壶歌。
九日
作者：周霆震
朝代：元

西风惨淡郡城楼，谁复黄花插满头。访旧愁经墟路晓，登高怕见战场秋。鸣鸾阁在金笳集，戏马台空鸟鼠留。尚欲远寻雷焕友，提携双剑出南州。荒荒萸菊负登临，莽莽乾坤亘古今。淮浪逆舟寒日淡，楚山连戍暮云深。孤生自滴思亲泪，多难谁摅报国心。道路几时辞逆旅，关河无地避秋砧。
九日·其一
作者：周霆震
朝代：元

西风惨淡郡城楼，谁复黄花插满头。访旧愁经墟路晓，登高怕见战场秋。鸣鸾阁在金笳集，戏马台空鸟鼠留。尚欲远寻雷焕友，提携双剑出南州。
九日·其二
作者：周霆震
朝代：元

荒荒萸菊负登临，莽莽乾坤亘古今。淮浪逆舟寒日淡，楚山连戍暮云深。孤生自滴思亲泪，多难谁摅报国心。道路几时辞逆旅，关河无地避秋砧。
九日遣怀
作者：周霆震
朝代：元

绕篱黄菊自幽香，无复龙山落帽狂。身外老来从杂遝，眼前高处倍凄凉。妖狐突过荒城雨，旅雁冥飞绝塞霜。风物关心倦回首，野园柑熟旋分尝。
书所见
作者：周霆震
朝代：元

百金战马厩中屯，部伍酣歌彻晓昏。牙帐黑风枭突起，营门白昼虎相吞。史徒富躐官曹位，厮养威联士族婚。天下纷纷宁有此，我军成败不须论。
二月十六日晚青兵逼城红不战而溃暂匿近壕小屋夕走横溪
作者：周霆震
朝代：元

孤藩酣春霖，战舰一时集。喧呼惊弃甲，填道戈可拾。黄昏烟燄起，近郭俯藏蛰。夜深相随行，间道众岌岌。败走馀群丑，邪径俄掩袭。叫号互失亡，颠仆免系絷。策骡叟狼顾，襁孺妇饮泣。带褫衣苟完，靴沾足难给。相失但闻声，疑路翻却立。屡休幸鸡鸣，襟袖寒气湿。贯鱼累童稚，前阻后惶急。萦回阡陌间，恒恐追骑及。重冈释心掉，湛若恩露裛。推挽达人烟，开颜见舂汲。儿扶集悲喜，亲故走迎揖。坐定饥渴生，酒浆更劝挹。惊魂久徐定，强笑寄于悒。翻思堕危机，性命在呼吸。家乡固残毁，所幸存井邑。杖策归去来，戒此轻出入。
人食人
作者：周霆震
朝代：元

髑髅夜哭天难补，旷劫生人半为虎。味甘同类日磨牙，肠腹深于北邙土。郊关之外衢路傍，旦暮反接如驱羊。喧呼朵颐择肥胾，快刀一落争取将。凭陵大嚼刳心燎，竞赌兕觥夸饮釂。不知剑吼已相随，后日还贻髑髅笑。阴风腐馀犬鼠争，白昼鬼语偕人行。衔冤抱痛连死骨，著地春草无由生。睢阳爱姬忍喋血，长安仇家俊臣舌。摅忠疾恶古或闻，未睹烹炰互吞灭。五云深处藏飞龙，天路艰险何日通。皇心万一悯遗孑，再与六合开鸿濛。
代作旸谷丹室
作者：周霆震
朝代：元

扶桑之境沧溟通，六龙整驾朝王宫。大明皇道自兹始，天开旸谷嵎夷东。方春万物尽妍美，发生亹亹来无穷。谁与敛之就一室，欲与造化争成功。空虚庭除纳草莽，窈窕户牗基鸿濛。金沙伏火夜气碧，紫雾升鼎朝光红。乾坤阖辟在方寸，收拾生意归壶中。从容得之乃吾友，秘旨定传河上翁。拄杖敲门慎勿厌，与子一笑论参同。
代答高君写赠老桧图
作者：周霆震
朝代：元

江东老桧天下奇，雪霜鍊骨知者谁。干通碧汉星斗垂，野鹤夜过翻云旗。根吐元气春淋漓，蛰龙守护防颠危。黑风旷劫海倒吹，六合草木纷离披。伟哉傲兀永奠基，造化留此持坤维。高侯画逼郑与祁，熟视眼空超等夷。气酣落笔天自随，恍若曲阜林中移。崔嵬樛枝苍藓皮，古藤蔓引怪石欹。卷舒坐右乃所宜，持赠老拙夫何为。秘藏韬椟时一窥，夜中神彩光陆离。按图求索吁然疑，被之宝瑟同鼎彝。紫霄鸾凤若可期，变化讵容蝼蚁欺。扶桑万丈开晴曦，特立丹心朝帝畿。
停云师友吟
作者：周霆震
朝代：元

亲友吴彦章，居乡众称贤。早从高氏客，晚暮交益坚。当其遇合初，志翔方盛年。图南文治开，宦辙首着鞭。贵逢淳厚风，种善犹力田。允脩时未生，兆已占瓜绵。脩今垂五十，行且开曾玄。俯仰历四世，殆若丝纠缠。往者风尘昏，沴气滋蔓延。奄忽彦章翁，父子偕重泉。孤孙惟子刚，憔悴目疾牵。相依幸老母，二幼嗟累然。去年属大饥，雨冷万灶烟。沟壑无贵贱，骨肉甘弃捐。顾此凋瘵馀，讵敢自意全。允脩奋衣起，为义吾所先。吾师遂泯没，吾分愧老天。耿耿吾寸心，永矢徵逝川。虽非力有馀，此志必勉旃。提携竟全活，如正大厦颠。如煎续弦胶，如拯溺九渊。爱深不自足，远虑尤惓惓。今兹扫停云，致客礼貌虔。从容语二子，刚也予周旋。息虽今十龄，于我勖简编。教养俾成立，吾责始息肩。欢欣揖其来，席以广厦毡。父也酬翰墨，儿也趋诵弦。匡持每多方，苦语精磨研。油然古人心，如出未乱前。吁嗟取友难，迩日义愈愆。西华衣葛帔，论交愤莫宣。叔敖卖薪儿，性命优孟悬。纷纭落阱石，舞智驰轻儇。高堂尊面谀，千金肆华筵。芳馨意所使，陆海罗珍鲜。厌饮臧获曹，出入车马填。故人子若孙，往往忧患煎。十步九频蹶，饥寒日颠连。眉攒若将浼，况望引手援。懿哉吾允脩，古道今其专。峨峨路边石，已俟来者镌。力行庶终惠，益永世契缘。眼中富交游，落笔词争妍。片言倘终靳，高谊谁当传。维昔我彦章，停云砚席联。折花春日吟，听雨秋夕眠。焉知旷大劫，梦幻情事迁。凄凉馀白发，顾影深自怜。安得同心人，和我师友篇。
元日雪
作者：周霆震
朝代：元

朔雪遥憎毒雾蒸，两年元日势凭陵。气吞鹤表城如玉，声撼龙宫海欲冰。不夜与天为汗漫，当春借地示严凝。貂裘公子来何暮，好向寒空纵角鹰。
全参政九日宴僚佐城西神冈参谋万德躬赋诗五首用韵寓情
作者：周霆震
朝代：元

画省凝香被羽林，赏心宁许二毛侵。闾阎侧听歌谣起，父老争看棨戟临。霜露黄花留岁晏，江湖白雁待秋深。宴阑归骑营门夕，凉月纷纷落醉襟。能赋登高幕府亲，深秋过雨绝飞尘。山城驿路黄柑富，水寨人家白粲新。歌舞多非前日境，交游半是异乡人。通商近喜官盐集，不比西都巧算缗。如云冠盖此高攀，千载龙山季孟间。犀箸驼峰传翠釜，银罂春色照苍湾。歌姬拥醉翻腔误，才士争先觅句艰。秪有相如欣授简，兴来无物不相关。兰台无分佩珊珊，断垄平冈自往还。避地乱来犹有酒，放怀高处不须山。参差红树西风外，明灭青烟落照间。何日远寻方外友，却随紫气出函关。曾向凌波赋袜尘，绝交近日愧钱神。百年抚事皆陈迹，四海知心几故人。山借衣冠违世浊，天留萸菊贷秋贫。偶寻五柳先生传，自觉年来懒是真。
全参政九日宴僚佐城西神冈参谋万德躬赋诗五首用韵寓情·其一
作者：周霆震
朝代：元

画省凝香被羽林，赏心宁许二毛侵。闾阎侧听歌谣起，父老争看棨戟临。霜露黄花留岁晏，江湖白雁待秋深。宴阑归骑营门夕，凉月纷纷落醉襟。
全参政九日宴僚佐城西神冈参谋万德躬赋诗五首用韵寓情·其三
作者：周霆震
朝代：元

如云冠盖此高攀，千载龙山季孟间。犀箸驼峰传翠釜，银罂春色照苍湾。歌姬拥醉翻腔误，才士争先觅句艰。秪有相如欣授简，兴来无物不相关。
全参政九日宴僚佐城西神冈参谋万德躬赋诗五首用韵寓情·其二
作者：周霆震
朝代：元

能赋登高幕府亲，深秋过雨绝飞尘。山城驿路黄柑富，水寨人家白粲新。歌舞多非前日境，交游半是异乡人。通商近喜官盐集，不比西都巧算缗。
全参政九日宴僚佐城西神冈参谋万德躬赋诗五首用韵寓情·其五
作者：周霆震
朝代：元

曾向凌波赋袜尘，绝交近日愧钱神。百年抚事皆陈迹，四海知心几故人。山借衣冠违世浊，天留萸菊贷秋贫。偶寻五柳先生传，自觉年来懒是真。
全参政九日宴僚佐城西神冈参谋万德躬赋诗五首用韵寓情·其四
作者：周霆震
朝代：元

兰台无分佩珊珊，断垄平冈自往还。避地乱来犹有酒，放怀高处不须山。参差红树西风外，明灭青烟落照间。何日远寻方外友，却随紫气出函关。
关法鸡鸣幸脱秦何如高卧北窗贫种瓜一片青门地头白能来有几人
作者：周霆震
朝代：元

战罢长平地入秦，邯郸悄似索居贫。定从谁料毛生出，羞杀同行十九人。五羊皮贱耻干秦，自在披裘带索贫。谈笑七雄争战地，乾坤自古有闲人。抛却千金不帝秦，鲁连怀宝岂为贫。纲常独振东周末，海内应无第二人。山东宾客竞投秦，枉向商于守贱贫。后日子房安汉策，相逢竟少采芝人。不将奇计试强秦，一介狂生衣褐贫。马上匆匆谈六国，何如来就种瓜人。黄金散尽务强秦，宁计咸阳府藏贫。六国暗投离间网，奔驰谈笑合从人。富国强兵善用秦，故将子赘抑家贫。山东十五年无事，尽是偷安醉梦人。投笔当年论过秦，贾生岂料谪居贫。非关绛灌轻相弃，自是才高反累人。空自美新更剧秦，子云竟守一区贫。草玄可惜无良友，说与他年蹈海人。法立商君始变秦，本期尽活世间贫。惜无麟趾关雎意，万古流传一罪人。辛苦兼并百二秦，后无蓬颗葬侔贫。可怜曲阜东家叟，今日犹存守冢人。天醉山河却赐秦，六奇藏在席门贫。古来万事无能测，抵羡商山四老人。临淮百万蹶坚秦，一掷无论儋石贫。何似柴桑松菊里，逍遥彭泽退归人。汉中决策定三秦，本自淮阴寄食贫。除却当年萧相国，相逢未许说知人。肥瘠何须问越秦，纷纷北富与南贫。空花过眼无能识，输与严滩把钓人。杜门公子起谋秦，十五商于一旦贫。可惜论囚临渭者，扁舟未识五湖人。
关法鸡鸣幸脱秦何如高卧北窗贫种瓜一片青门地头白能来有几人·其一
作者：周霆震
朝代：元

战罢长平地入秦，邯郸悄似索居贫。定从谁料毛生出，羞杀同行十九人。
关法鸡鸣幸脱秦何如高卧北窗贫种瓜一片青门地头白能来有几人·其七
作者：周霆震
朝代：元

富国强兵善用秦，故将子赘抑家贫。山东十五年无事，尽是偷安醉梦人。
关法鸡鸣幸脱秦何如高卧北窗贫种瓜一片青门地头白能来有几人·其三
作者：周霆震
朝代：元

抛却千金不帝秦，鲁连怀宝岂为贫。纲常独振东周末，海内应无第二人。
关法鸡鸣幸脱秦何如高卧北窗贫种瓜一片青门地头白能来有几人·其九
作者：周霆震
朝代：元

空自美新更剧秦，子云竟守一区贫。草玄可惜无良友，说与他年蹈海人。
关法鸡鸣幸脱秦何如高卧北窗贫种瓜一片青门地头白能来有几人·其二
作者：周霆震
朝代：元

五羊皮贱耻干秦，自在披裘带索贫。谈笑七雄争战地，乾坤自古有闲人。
关法鸡鸣幸脱秦何如高卧北窗贫种瓜一片青门地头白能来有几人·其五
作者：周霆震
朝代：元

不将奇计试强秦，一介狂生衣褐贫。马上匆匆谈六国，何如来就种瓜人。
关法鸡鸣幸脱秦何如高卧北窗贫种瓜一片青门地头白能来有几人·其八
作者：周霆震
朝代：元

投笔当年论过秦，贾生岂料谪居贫。非关绛灌轻相弃，自是才高反累人。
关法鸡鸣幸脱秦何如高卧北窗贫种瓜一片青门地头白能来有几人·其六
作者：周霆震
朝代：元

黄金散尽务强秦，宁计咸阳府藏贫。六国暗投离间网，奔驰谈笑合从人。
关法鸡鸣幸脱秦何如高卧北窗贫种瓜一片青门地头白能来有几人·其十
作者：周霆震
朝代：元

法立商君始变秦，本期尽活世间贫。惜无麟趾关雎意，万古流传一罪人。
关法鸡鸣幸脱秦何如高卧北窗贫种瓜一片青门地头白能来有几人·其十一
作者：周霆震
朝代：元

辛苦兼并百二秦，后无蓬颗葬侔贫。可怜曲阜东家叟，今日犹存守冢人。
关法鸡鸣幸脱秦何如高卧北窗贫种瓜一片青门地头白能来有几人·其十三
作者：周霆震
朝代：元

临淮百万蹶坚秦，一掷无论儋石贫。何似柴桑松菊里，逍遥彭泽退归人。
关法鸡鸣幸脱秦何如高卧北窗贫种瓜一片青门地头白能来有几人·其十二
作者：周霆震
朝代：元

天醉山河却赐秦，六奇藏在席门贫。古来万事无能测，抵羡商山四老人。
关法鸡鸣幸脱秦何如高卧北窗贫种瓜一片青门地头白能来有几人·其十五
作者：周霆震
朝代：元

肥瘠何须问越秦，纷纷北富与南贫。空花过眼无能识，输与严滩把钓人。
关法鸡鸣幸脱秦何如高卧北窗贫种瓜一片青门地头白能来有几人·其十六
作者：周霆震
朝代：元

杜门公子起谋秦，十五商于一旦贫。可惜论囚临渭者，扁舟未识五湖人。
关法鸡鸣幸脱秦何如高卧北窗贫种瓜一片青门地头白能来有几人·其十四
作者：周霆震
朝代：元

汉中决策定三秦，本自淮阴寄食贫。除却当年萧相国，相逢未许说知人。
关法鸡鸣幸脱秦何如高卧北窗贫种瓜一片青门地头白能来有几人·其四
作者：周霆震
朝代：元

山东宾客竞投秦，枉向商于守贱贫。后日子房安汉策，相逢竟少采芝人。
兵前鼓
作者：周霆震
朝代：元

朝衙操挝出近午，暮归断续卒三伍。鼓声祇以迎送神，漫把旗旄揭飞虎。锋交昨者没旗头，今晨队长血髑髅。贵人按辔不为动，但讶日食无珍羞。戎徒抵掌群嘲戏，志士拊膺殊夺气。朝朝暮暮鼓鼕鼕，蚁聚膻腥了无愧。张侯援枹华三周，祢衡正色披岑牟。世间壮士古未有，此声慷慨曾闻不。
军中苦乐谣
作者：周霆震
朝代：元

半臂缠腰帽卷毡，剪裙荷叶腿齐编。市西桥外看屠狗，笑掷并刀赌酒钱。堆帽红缨间黑缨，粉青宦裤短黄裙。酒楼突过行人避，近日新充水砦军。旌表门前路几弯，浮图坡下日衔山。马上长身单白纻，双双缓辔打毬还。短发风欺破帽斜，日西跣足踏红沙。妻孥待哺不遑恤，流汗担柴赴主家。叠石支床拥败毡，抱关击柝日随缘。松灯自抱芒鞋了，要办明朝买菜钱。剑锋交处奋身跳，箭集征袍血未消。夺得红巾冲阵马，归途乾被长官要。官船公子抱琵琶，笑指娼船白藕花。今夜江头好风月，买鱼载酒宿谁家。团扇题诗爱越罗，画船载酒沸笙歌。何人夜读《张巡传》？独占秋江月色多。十里长洲列战船，白头吟客坐看天。何时得见三阶正？独寄篷窗夜不眠。
军中苦乐谣·其一
作者：周霆震
朝代：元

半臂缠腰帽卷毡，剪裙荷叶腿齐编。市西桥外看屠狗，笑掷并刀赌酒钱。
军中苦乐谣·其七
作者：周霆震
朝代：元

官船公子抱琵琶，笑指娼船白藕花。今夜江头好风月，买鱼载酒宿谁家。
军中苦乐谣·其三
作者：周霆震
朝代：元

旌表门前路几弯，浮图坡下日衔山。马上长身单白纻，双双缓辔打毬还。
军中苦乐谣·其九
作者：周霆震
朝代：元

十里长洲列战船，白头吟客坐看天。何时得见三阶正？独寄篷窗夜不眠。
军中苦乐谣·其二
作者：周霆震
朝代：元

堆帽红缨间黑缨，粉青宦裤短黄裙。酒楼突过行人避，近日新充水砦军。
军中苦乐谣·其五
作者：周霆震
朝代：元

叠石支床拥败毡，抱关击柝日随缘。松灯自抱芒鞋了，要办明朝买菜钱。
军中苦乐谣·其八
作者：周霆震
朝代：元

团扇题诗爱越罗，画船载酒沸笙歌。何人夜读《张巡传》？独占秋江月色多。
军中苦乐谣·其六
作者：周霆震
朝代：元

剑锋交处奋身跳，箭集征袍血未消。夺得红巾冲阵马，归途乾被长官要。
军中苦乐谣·其四
作者：周霆震
朝代：元

短发风欺破帽斜，日西跣足踏红沙。妻孥待哺不遑恤，流汗担柴赴主家。
农谣
作者：周霆震
朝代：元

万田草生农务忙，饭牛夜半饥且僵。侵晨荷耒散阡陌，和买犒军官取将。高堂大嚼饮继烛，持遗妻子丰括囊。苍头庐儿饱欲死，义丁畴敢染指尝。锄耰漫劳犊方稚，十步九顿空徬徨。将军大笑不负腹，东皋南亩从渠荒。
冰盘雪藕
作者：周霆震
朝代：元

清彻冰盘压蔗浆，酒酣雪藕进华堂。凝寒色映瑶华脆，真白丝连翠袖香。金掌曾闻承玉露，琼台忽见捣玄霜。文园近日真消渴，莫种莲根引恨长。
刘氏二生从吾儿学赤日中分渠溉枯其意甚善遂成一绝示之
作者：周霆震
朝代：元

渠成不使利专秦，救旱分流惠及贫。一饭秋来应忆汝，艰难相顾几何人。
刘观复止足轩
作者：周霆震
朝代：元

陶朱去越乘扁舟，布衣卿相难久留。子房定汉晚辟谷，赤松可学思从游。此游意气空寰宇，家国安危关出处。功成名遂身独全，千驷万钟犹一羽。如何海桑人白头，纷纷烛下寻牙筹。马上朝鸡听未了，又拟跨鹤趋杨州。壮哉脱颖吾观复，物外一轩名止足。风流文彩祖子孙，平生无殆应无辱。有时展卷评功臣，凌烟上溯笔有神。敲推得句亦妙契，直欲三绝追唐人。太行覆辙车无数，我独衡门乐安步。紫驼翠釜生野烟，我宁晚食依环堵。畏途留此示康庄，戏写陶朱赞子房。满院绿阴春雨歇，客来推户煮茶香。
初冬骤寒
作者：周霆震
朝代：元

败璧萧萧夜不扉，昨来天气似炎威。卧听风雨中宵叹，何限征人未寄衣。
前诗子勤连和七章，或病首句秦字难押，援笔泛及故事，不觉其言之长
作者：周霆震
朝代：元

输粟常惭晋闭秦，艰难稼穑每怜贫。沟塍雁立交通处，汗血骈肩荷锸人。井田埋没自先秦，锥卓堪怜白屋贫。任氏漫多苍粟窖，王孙一饭更无人。雨似沱江不向秦，老天应念四郊贫。卧闻夜半呼龙起，一滴天瓢活几人。世上山中几晋秦，今年却忆去年贫。有时弹铗歌冯剑，谁是江东指廪人。羸马孤舟遍楚秦，著书憔悴暮年贫。茂陵无复谈封禅，泪堕先朝白发人。黑貂裘弊叹苏秦，短布宁甘宁戚贫。摭拾泥涂车辙覆，到头何似汉阴人。纵横无术效仪秦，堪叹先生一剑贫。谈到薛文焚券事，方知豪杰异常人。
前诗子勤连和七章，或病首句秦字难押，援笔泛及故事，不觉其言之长·其七
作者：周霆震
朝代：元

纵横无术效仪秦，堪叹先生一剑贫。谈到薛文焚券事，方知豪杰异常人。
前诗子勤连和七章，或病首句秦字难押，援笔泛及故事，不觉其言之长·其三
作者：周霆震
朝代：元

雨似沱江不向秦，老天应念四郊贫。卧闻夜半呼龙起，一滴天瓢活几人。
前诗子勤连和七章，或病首句秦字难押，援笔泛及故事，不觉其言之长·其二
作者：周霆震
朝代：元

井田埋没自先秦，锥卓堪怜白屋贫。任氏漫多苍粟窖，王孙一饭更无人。
前诗子勤连和七章，或病首句秦字难押，援笔泛及故事，不觉其言之长·其五
作者：周霆震
朝代：元

羸马孤舟遍楚秦，著书憔悴暮年贫。茂陵无复谈封禅，泪堕先朝白发人。
前诗子勤连和七章，或病首句秦字难押，援笔泛及故事，不觉其言之长·其四
作者：周霆震
朝代：元

世上山中几晋秦，今年却忆去年贫。有时弹铗歌冯剑，谁是江东指廪人。
前诗子勤连和七章，或病首句秦字难押，援笔泛及故事，不觉其言之长前诗子勤连和七章，或病首句秦字难押，援笔泛及故事，不觉其言之长·其六
作者：周霆震
朝代：元
体裁：七言绝句

黑貂裘弊叹苏秦，短布宁甘宁戚贫。摭拾泥涂车辙覆，到头何似汉阴人。
北山口号
作者：周霆震
朝代：元

蕲黄连结蔡州城，风靡江东莫敢膺。千里南来今送死，天知忠节在庐陵。过江云起剑锋驰，捕取红巾血作池。后日庐陵收野史，水东第一赛男儿。城门书开车马喧，人行呵道竞摩肩。军兴那得廷如水，监郡从来不爱钱。莫道逝川波自平，莫道凫鹥元不惊。白发营门二千石，几回霜月送鞭声。天岳东回纳赣川，山峰断处是青天。螺湖桥下清流水，留向槎滩送战船。林郭扬旗激箭锋，江城吹角气如虹。义山云雾西昌月，一片丹心两地同。
北山口号·其一
作者：周霆震
朝代：元

蕲黄连结蔡州城，风靡江东莫敢膺。千里南来今送死，天知忠节在庐陵。
北山口号·其三
作者：周霆震
朝代：元

城门书开车马喧，人行呵道竞摩肩。军兴那得廷如水，监郡从来不爱钱。
北山口号·其二
作者：周霆震
朝代：元

过江云起剑锋驰，捕取红巾血作池。后日庐陵收野史，水东第一赛男儿。
北山口号·其五
作者：周霆震
朝代：元

天岳东回纳赣川，山峰断处是青天。螺湖桥下清流水，留向槎滩送战船。
北山口号·其六
作者：周霆震
朝代：元

林郭扬旗激箭锋，江城吹角气如虹。义山云雾西昌月，一片丹心两地同。
北山口号·其四
作者：周霆震
朝代：元

莫道逝川波自平，莫道凫鹥元不惊。白发营门二千石，几回霜月送鞭声。
十五纪怀
作者：周霆震
朝代：元

止酒已多日，当秋病连绵。一窗此寄傲，晏起仍早眠。岂不念佳节，负此明月圆。叩门客语我，蚤作星尚悬。白气出东北，横贯西南天。夜凉步中庭，所见还依然。力疾起语客，丧乱今十年。谓天盖无情，垂象在目前。谓天其有知，吉语皆虚传。未遑悉吴越，况敢谈幽燕。须臾报军出，明日攻富田。焚掠先近郊，斩艾无愚贤。咫尺成俘囚，妻子畴能全。戒客姑罢休，世事从推迁。客去深掩耳，闭关涕潸焉。
即事
作者：周霆震
朝代：元

古驿深春雨，荒城带落晖。鸡豚当道泯，烟火隔江微。所至无完室，相逢尽短衣。干戈乘劫运，暂与圣恩违。
即事
作者：周霆震
朝代：元

街头昨日走如麻，逆贼凭陵势转加。晓起将军忙馆伴，省官遣子婿侯家。
即景
作者：周霆震
朝代：元

似晴却阴阴复晴，晓霜雾雪夜瞻星。天机咫尺开黄道，借与江南鬼火青。
去燕吟
作者：周霆震
朝代：元

寄声多谢捲帘恩，花落春阴半掩门。只有当时堂上月，夜深犹照旧巢痕。
反覆吟
作者：周霆震
朝代：元

东关昼宴宵流血，北里暮耕晨建节。金珠无胫走如飞，奄忽废兴那忍说。君不见青冈头，墓砖云是晋桓脩。发掘近遭群盗手，峨峨疑冢已千秋。
古金城谣
作者：周霆震
朝代：元

昆崙烈风撼坤轴，日车敛辔咸池浴。六龙饮渴呼不闻，赤蚁玄蜂厌人肉。荆襄弗支庐寿孤，江东扫地如摧枯。忠臣当代谁第一，七载舒州天下无。东南此地关形胜，天柱之峰屹千仞。当年赤壁走曹瞒，天为孙吴产公瑾。我公千载遥相望，崎岖恒以弱击强。孤城大小二百战，食尽北拜天无光。当关援剑苍龙吼，尽室肯污奸党手。摧锋阖郡无生降，群盗言之皆稽首。堂堂省宪罗公卿，建官分阃日募兵。哀哉坐视无寸策，遂使流血西江平。向来不晓皇穹意，名将南征死相继。一时贪暴聚庸才，玩寇偷安饕富贵。河流浩浩龙门西，燕山万骑攒霜蹄。英雄暴骨心未死，去作海色催朝鸡。玉衣飞舞空中见，太息孤忠鏖百战。五陵元气待天还，睢阳谁续中丞传。
和刘以耕孤筇吟
作者：周霆震
朝代：元

乱离一饭奔走难，柴门长掩白昼闲。垂堂有戒古所慎，从教世俗嘲痴顽。羡君廿载吟筇友，高节曾经遮日手。嶙峋但觉霜满怀，错落初疑月穿牖。颠危必假厚意将，论功掖老殊家乡。化龙缩地托灵物，刻鸠祝饐颁明堂。晴泥暂屈溪桥去，布袜青鞋寻别墅。诗成缓步藉敲门，飞落梅香残雪处。平生密物拄媻姗，去如得之珠浦还。结交自是羞少壮，用世要当超险艰。秋风古驿三叉路，五斗折腰径须赋。百钱留与阮郎看，咫尺康庄宜小住。何时花柳满前川，邂逅相倚为忘年。提携有地春未晚，试叩酒家坚宿缘。
和刘子贽韵
作者：周霆震
朝代：元

梦中走马上西凉，回首燕山六月霜。尚想筑台思郭隗，谁能荐士效田光。三陲吴楚人才劣，百战河山事会长。赖有淮南招隐处，掩窗清昼坐焚香。
和萧仲仪
作者：周霆震
朝代：元

十年树桑柘，结屋山涧旁。辛苦蚕丝成，将备公子裳。缁尘一朝起，冠盖纷劻勷。飘零落绮纨，翕忽归渺茫。鲜鲜皮卉服，摇曳凌空翔。感此桑下心，临风时自伤。
和雨困简张梅间韵
作者：周霆震
朝代：元

天气浑疑挟楚氛，雨淫愁向早春闻。红淹小圃违芳信，绿泛回塘乱縠纹。远树鸟飞村舍没，淡烟人立野桥分。空馀落塈邻翁壁，颠倒蜗涎似篆文。
哀枉
作者：周霆震
朝代：元

春心注成湩，昼夜深长育。枯梢晴自芳，寒烧雨仍绿。如何冤死魂，不及閒草木。
喜东宫受册
作者：周霆震
朝代：元

海色穿林晓梦圆，战尘氛雾一时湔。青宫德进瑶编纪，紫禁恩随玉漏传。洛邑车书符永世，汉家日月觐中天。秋霜一寸丹心在，稽首洪禧万亿年。
喜康子至
作者：周霆震
朝代：元

脱或沦锋刃，吾年岂愿馀。及今相见日，是汝有生初。割爱三兄愧，凭危一饭驱。风尘方未已，尚慎母恩劬。
喜雪
作者：周霆震
朝代：元

残年新春冻不开，大雪五度漫空来。南州病热已十载，造化有此真奇哉！夜闻朔风撼天柱，恍惚万马随奔雷。乾坤正气有先至，密运亭毒兹其媒。云旗乍翻摇若水，涛霜却卷飞龙堆。女娲废炼深缩手，河伯失据俄惊豗。玄冥振辔祝融遁，怒势欲遣昆冈摧。卧龙潜蛟起奔走，舞鹤翔凤争徘徊。瑶池觞罢洒馀沥，汉皋相赠投琼瑰。苍山一夕头尽白，贫户得句侵晨推。朱门岂必异衡宇，埋没弱柳馀枯梅。我疑真宰偶戏剧，往往玩世如婴孩。故将空色种天上，大巧六出无根荄。要令六合反混沌，宁许万象蒙尘埃。兆丰呈瑞悉馀事，邂逅净洗昆明灰。西流壶峤应自反，咫尺清浅移蓬莱。内廷称贺论边事，坐想敕使传宣催。蔡州鹅池久安堵，整顿宇宙须雄才。涓人自昔负高见，远去求马何时回？燕山从尔深一丈，扫地为筑黄金台。
坐看
作者：周霆震
朝代：元

乱后交游隔世心，衰年为客怕登临。东风不作年时梦，坐看楼头众绿深。
埋冤树
作者：周霆震
朝代：元

出城十里西南去，行役经过倦休处。崔嵬古干络苍藤，相传此是埋冤树。树名那得呼埋冤，阅人累岁官道边。朝吁械系逮词讼，夕敝鞭朴逋税钱。富豪招权逞滥入，孱弱破家哀孑立。几人饮恨泪彻泉，树不能言天为泣。埋冤得名良可悲，郡中守令知不知？
城关西
作者：周霆震
朝代：元

鸡鸣海东黄尘起，落日关山气如水。馀民髓竭欲无生，月费给军须万计。尚书前时来使臣，近者太守宴将军。割鲜饮醇互来往，白昼走马邀红裙。布衣小儒寸心赤，咄咄书空长太息。闾阎无奈覆盆何，帝禁九重方旰食。
城西放歌
作者：周霆震
朝代：元

太平桥外吹血腥，追奔黄？蹶门丁。昨日纵横官地上，岂知恶极有天刑。千金堕地不暇顾，妻孥咫尺愁相抛。此时争门城内去，悔不云山深结茅。理问军中骑射精，从来赏罚最分明。疾驰赴援如风雨，晓发河山夕到城。水寨城关总寂然，诸军号令夜分传。火筒清晓三声发，诸将齐驱勇向前。敛陆池边晓树旗，埋冤树下夕僵尸。皇天近日新开眼，说与四方残党知。惨澹秋阴覆血痕，参差苏石倚蟠根。古来此是埋冤树，今日还栖战死魂。大洲男儿身姓熊，杷头削铁刃如风。直前竟斩红旗首，步战须还第一功。斩头累累悬马鞍，众中谁似林伯颜。贼阵横穿来复去，三军大捷唱歌还。先锋破阵古来难，好手齐推岳长官。除却林奇谁与对，交驰两马万人看。记得壬辰血乱流，血流又到丙申秋。凶徒恶党还知不，莫要轻来打吉州。莫道孤城铁作关，云埋贼阵血朱殷。强梁多在莼村死，战马才馀八疋还。参政遣军快阁下，寇来相遇吉塘桥。横陈江上四十骑，居民墙屋免焚烧。安坐辕门运六韬，寇锋压境沸如涛。收功一战民安堵，始信将军定策高。太守当年宪使除，军须供给自纷如。白发苍头宁自暇，一宵暂向府中居。录事张公老且贫，一身阖郡事如云。仓卒开城容万众，从容行酒壮三军。
城西放歌·其一
作者：周霆震
朝代：元

太平桥外吹血腥，追奔黄？蹶门丁。昨日纵横官地上，岂知恶极有天刑。
城西放歌·其一
作者：周霆震
朝代：元
体裁：七言绝句

太平桥外吹血腥，追奔黄�蹶门丁。昨日纵横官地上，岂知恶极有天刑。
城西放歌·其七
作者：周霆震
朝代：元

大洲男儿身姓熊，杷头削铁刃如风。直前竟斩红旗首，步战须还第一功。
城西放歌·其三
作者：周霆震
朝代：元

理问军中骑射精，从来赏罚最分明。疾驰赴援如风雨，晓发河山夕到城。
城西放歌·其九
作者：周霆震
朝代：元

先锋破阵古来难，好手齐推岳长官。除却林奇谁与对，交驰两马万人看。
城西放歌·其二
作者：周霆震
朝代：元

千金堕地不暇顾，妻孥咫尺愁相抛。此时争门城内去，悔不云山深结茅。
城西放歌·其五
作者：周霆震
朝代：元

敛陆池边晓树旗，埋冤树下夕僵尸。皇天近日新开眼，说与四方残党知。
城西放歌·其八
作者：周霆震
朝代：元

斩头累累悬马鞍，众中谁似林伯颜。贼阵横穿来复去，三军大捷唱歌还。
城西放歌·其六
作者：周霆震
朝代：元

惨澹秋阴覆血痕，参差苏石倚蟠根。古来此是埋冤树，今日还栖战死魂。
城西放歌·其十
作者：周霆震
朝代：元

记得壬辰血乱流，血流又到丙申秋。凶徒恶党还知不，莫要轻来打吉州。
城西放歌·其十一
作者：周霆震
朝代：元

莫道孤城铁作关，云埋贼阵血朱殷。强梁多在莼村死，战马才馀八疋还。
城西放歌·其十三
作者：周霆震
朝代：元

安坐辕门运六韬，寇锋压境沸如涛。收功一战民安堵，始信将军定策高。
城西放歌·其十二
作者：周霆震
朝代：元

参政遣军快阁下，寇来相遇吉塘桥。横陈江上四十骑，居民墙屋免焚烧。
城西放歌·其十五
作者：周霆震
朝代：元

录事张公老且贫，一身阖郡事如云。仓卒开城容万众，从容行酒壮三军。
城西放歌·其十四
作者：周霆震
朝代：元

太守当年宪使除，军须供给自纷如。白发苍头宁自暇，一宵暂向府中居。
城西放歌·其四
作者：周霆震
朝代：元

水寨城关总寂然，诸军号令夜分传。火筒清晓三声发，诸将齐驱勇向前。
城陷
作者：周霆震
朝代：元

黄尘赤日陷城池，又到冰霜岁晏时。列寨守江兵夜戍，扬旗出郭寇朝驰。就粱误落荒田雁，啄肉空肥野树鸱。诸将从容依老守，捷书但奏莫令迟。
壬寅旦日
作者：周霆震
朝代：元

衰迟违故里，丧乱守残编。鞍马儿童习，貂珰牧圉联。问春逢上日，颁朔忆当年。懒复谈迎送，焚香校太玄。
大风发屋雨雹交集
作者：周霆震
朝代：元

大风西北来，屋瓦去如走。丽谯双阙壮，关键决枢纽。苍苍泮宫柏，枝叶互纷纠。移时折偃蹇，巧力无措手。西禅铁浮图，摧仆如拉朽。临江战楼飞，夹巷坊额剖。恍疑会群龙，奋发交怒吼。泰山恐崩裂，宁复计培塿。老夫闭门卧，雨雹散窗牖。仓皇正衣冠，力疾坐良久。天威俄咫尺，性命亦何有？默悟贵存心，渊冰慎吾守。
天问补
作者：周霆震
朝代：元

贝丘豕立俄人啼，淮水失却巫支祁。万牛腥闻红帕首，天狼反被青云衣。坞金递遣髑髅守，日注鬼箓停生机。风尘展转逾十载，意者天怒民浇漓。故令六合日颠倒，人类灭尽将无遗。云胡玉毁石自若，荧惑扬彩三阶微。沣兰无实荃蕙化，蹠蹻往往嗤随夷。奸凶残忍源源出，福善祸淫殊反易。杀人白昼临通衢，长剑大刀争割食。东家处子西家搂，父母吞声泪偷滴。书生平日苦自信，坐谈性命成迂僻。有人抱膝吟草庐，夜梦史迁紬秘书。共工举头天柱折，五丁凿石岷峨枯。有穷飞箭落九日，防风戮骨雄专车。跨秦历汉凡几劫，宇宙戏掷犹摴蒱。君不见邯郸空国长平陷，又不见焦土咸阳总冤滥。区区反覆焉足云，老天为质由来闇。
孤隼叹
作者：周霆震
朝代：元

河西万里来孤隼，侧目烟埃心未逞。黠枭自诡产阴山，失势包羞苟逃命。咄哉隼去枭独留，引类呼俦肆残忍。毒蛇见面即唤名，怪虫含沙工射影。十家屏息九杜门，恨不移居托眢井。枭鸣喂肉群飞翔，草间狐兔尽陆梁。细思物极理当反，安得仪凤鸣朝阳。呜呼安得仪凤鸣朝阳。
宜春将军取印歌
作者：周霆震
朝代：元

宜春将军虎头去，金印别来不知处。故城血战印通天，飞落彭郎剑锋住。西风匹马将军归，凭陵取印藏祸机。彭郎性命贱于土，义士投甲无光辉。印乎涉难羞含垢，我欲劝君一杯酒。天阍可叩飞诉冤，归来却取将军首。
客有赋大军来者戏答
作者：周霆震
朝代：元

庞眉炙背短墙隈，问我何时笑口开。几度传闻狂欲舞，如今懒说大军来。梦寐渔阳右北平，弯弓走马气凭陵。不知近日燕山雪，添得黄河几尺深。
客有赋大军来者戏答·其一
作者：周霆震
朝代：元

庞眉炙背短墙隈，问我何时笑口开。几度传闻狂欲舞，如今懒说大军来。
客有赋大军来者戏答·其二
作者：周霆震
朝代：元

梦寐渔阳右北平，弯弓走马气凭陵。不知近日燕山雪，添得黄河几尺深。
宿州歌
作者：周霆震
朝代：元

万骑连云发蜀都，宿州一掷似摴蒲。幕僚摺得流星檄，牙帐朝酣睡未苏。
宿州歌
作者：周霆震
朝代：元

羽书兵马调西川，省署新兼上将权。不怕连营几百里，寇来只要宿州坚。万骑连云发蜀都，宿州一掷似摴蒲。幕僚摺得流星檄，牙帐朝酣睡未苏。群盗河南稔祸端，此邦城守古来难。知州一纪心如水，那得金钱谒上官。宿州知州无一钱，官差供给赴军前。军前未到宿州陷，从此红巾势灼天。云槃长毂辇金缯，皓齿青蛾逐日新。一夜西风吹汉水，将军归去锦城春。
宿州歌·其一
作者：周霆震
朝代：元

羽书兵马调西川，省署新兼上将权。不怕连营几百里，寇来只要宿州坚。
宿州歌·其三
作者：周霆震
朝代：元

群盗河南稔祸端，此邦城守古来难。知州一纪心如水，那得金钱谒上官。
宿州歌·其五
作者：周霆震
朝代：元

云槃长毂辇金缯，皓齿青蛾逐日新。一夜西风吹汉水，将军归去锦城春。
宿州歌·其四
作者：周霆震
朝代：元

宿州知州无一钱，官差供给赴军前。军前未到宿州陷，从此红巾势灼天。
寄吴□章卧病客中
作者：周霆震
朝代：元

乱山岐路雁行斜，篱落酣烟菊自花。我昔郡城行冒雨，君今孤馆卧思家。济时孰是囊中颖，避地除非海上槎。一郡幸存唯二邑，戍楼何日罢吹笳。
寄朱玉林兼柬萧孟敬仲仪
作者：周霆震
朝代：元

清商泛空旷，肃此林下庐。中有学仙子，佩服明月珠。泯然樵牧间，乃与萤爝俱。南邻隐抱璞，世守甘自愚。孟也亮以质，仲也渊而姝。千金发奇观，邂逅意不殊。揽结誓绸缪，幽贞谅无渝。物情贵眩鬻，悉意时所趍。煌煌席上珍，待价当何如。
寇来自北见城中萧然散入村落
作者：周霆震
朝代：元

断雁云低欲度迟，鹊巢何许寄南枝。寇兵已厌空城住，官马犹从间道驰。万骨白边寒月夜，孤烟青处夕阳时。经年北道无消息，望眼频穿泪暗垂。
寇至
作者：周霆震
朝代：元

群丑发禾川，中宵羽檄传。才收缘岸戍，已涨近城烟。掠货舟相次，驱人骑独先。儿孙犹九口，两地寸心悬。
寇至
作者：周霆震
朝代：元

重叠青山道路长，疏疏红叶树经霜。日斜又度横桥去，秖有江声似故乡。
尝艰
作者：周霆震
朝代：元

平世隐大奸，祸起连干戈。纷纷杀戮馀，转徙婴札瘥。丧氛不可望，散漫翻洪波。号呼递渐染，瞬息俱灭磨。向来膏粱子，被服华绮罗。菅蒯倏缠裹，委弃山之阿。顾匪金石交，厄会其柰何。吾贫老环堵，与世常蹉跎。况此灾患林，屏藏谢经过。晨夕坚苦淡，分安志无他。阖门或苟全，天赐良以多。有时诵陈编，桂竹供婆娑。后日将焉知，且复托永歌。
山家夜雨
作者：周霆震
朝代：元

晚暮携孙此一枝，四年多难秖心知。梦回小屋风和雨，却似春滩转柁时。
山村
作者：周霆震
朝代：元

寥落惊回首，艰危厌久生。野人羞费揖，山石苦留行。坡雨初畦菜，园霜未破橙。小村风物古，暂喜话农耕。
岁暮简张梅閒
作者：周霆震
朝代：元

忆昔慕远游，朝华沐春露。焉知丧乱后，林杪秋叶蠹。閒关西州门，寒日收踽步。尚馀平生友，示我广平赋。耿耿河汉辉，幽幽冰雪度。终惭媚求悦，宁悔贞取妒。朗吟发孤音，明月落庭户。世事殊未涯，岁年忽云暮。有美君子心，永言金石固。
幽愤
作者：周霆震
朝代：元

陇梅驿信杳如缄，白昼连山雾气酣。细柳未应仝灞上，蓝田自可转关南。惊涛四面轻帆破，疑路千条老骥谙。落落怀才宜不少，冥冥当局得无惭。
延平龙剑歌
作者：周霆震
朝代：元

延平之渊深复深，白日下照苍龙吟。古来此处会灵物，中有未死英雄心。黑风一夕嘘蜃气，坐看海州俱陆沈。咄哉蝮蛇敢流毒，鼓召妖孽纷来侵。老龙掉尾才一怒，百怪洒血腥淋淋。书生投笔起大叫，稽首再拜皇穹临。龙兮龙兮，尔之潜也已千载，丰城故乡昨失守。宜扣天阍敕牛斗，下取老蛟心血剖。指挥九日付羿弓，驰檄风雷歼巨丑。胡乃坐观浔阳肆，鲸鲵魑魅魍魉群相随，剜肌剔髓四海靡。遂令鱼肠豪曹甘毁折，岐山之凤鸣声绝。忠臣扼腕空白头，赤子拊心眼流血。时哉好从檀溪踊跃起的卢，呼取黄熊赤豹来清都。并与宋帝独驱之长刀，龙门将军天山之三箭。神会大冶飞昆吾，迅扫六合尘模糊。我当远求华阴土，助尔光芒增快睹。问天洗甲挽银河，苏息苍生溥霖雨。
张德彦
作者：周霆震
朝代：元

跋涉逾千里，存亡间一舟。绝怜干禄误，翻致遗亲忧。水国寒潮晚，山城古木秋。行藏盍深省，向晦庶无尤。
征西谣
作者：周霆震
朝代：元

去年征西丧师旅，暮夜怀金首如鼠。吏奸嗜贿务欺暪，佥谓罪疑兵气沮。一官失律忍致刑，万夫性命何其轻。群邪逞志忠义屈，无怪寇至无坚城。今兹又复迁南戍，渔猎编氓偿宿负。纷纷行伍被馀风，迎望贼旗尽回顾。窃闻上方龙剑昨哀鸣，为我提此斩血官街淋，并取贪吏刳其心。
忆第三儿留郡城
作者：周霆震
朝代：元
体裁：五言律诗

百里元非远，三春又已终。传闻随处有，消息几时通。蔓草酣朝露，孤花系晚风。昨逢归客语，前日早趋洪。
忆第三儿留郡城
作者：周霆震
朝代：元

百里元非远，三春又已终。传闻随处有，消息几时通。蔓草酣朝露，孤花繫晚风。昨逢归客语，前日早趋洪。
志感
作者：周霆震
朝代：元

海风吹云通万里，浙江势合潮声起。酒杯无分月含羞，独步徘徊桂香里。秋深萧条昼掩关，良夜偶此须臾间。老逢佳节偶怀旧，昨者梦自横溪还。溪边故友重泉隔，却忆当年会骚客。十千清酒买城中，舒雁初肥鲈鲙白。庭前古桂高婆娑，酒酣能赋得月多。野人侧听惊绝倒，宁许扣角声相和。重来无处寻高桂，夜听马嘶林叶坠。凄凉旧曲付吹篪，吟断清商复谁继。我愁问月倾肺肝，月亦怜我霜鬓残。平生取友恒落落，会面非少知心难。古今何限西州路，送迎只有山如故。作诗寄语座中朋，难觅人间许玄度。
忧怀
作者：周霆震
朝代：元

黄落杂烟芜，林炊乍有无。丧氛移步满，兵气几时苏。小邑疲封拜，穷乡落馈输。劫深资病减，闲坐校灵枢。
怀古
作者：周霆震
朝代：元

关河渺渺几浮沈，落日秋风万古心。二顷留人轻六国，一壶玩世重千金。乱来耆旧传闻泯，老去英雄悔恨深。输与苏门长啸者，不教车马涴山林。
悲东姚
作者：周霆震
朝代：元

吾州姚氏城东营，四年杀贼不为名。一门忠义死相继，报国何重身何轻。无端毒蛇生肘腋，嘘送黑云朝蔽日。绦鹰咫尺呼不来，瞬息东藩失坚壁。老姚忠血赤贯天，江南野史何人传。殒身三世匪官守，异日合寘忠臣先。郡兵北来思蓄锐，群盗凭城转无忌。请看妇女与儿童，说著姚家总垂泪。
惜往日
作者：周霆震
朝代：元

千金爱女贮兰房，百宝雕鞍拥骕骦。过眼青春谁是主，燕归无处说兴亡。
感古
作者：周霆震
朝代：元

吴宫队长罢论兵，越女西施擅宠荣。百鍊一朝成绕指，方知世上有倾城。钜鹿诸侯伟战功，咸阳宫殿转头空。如何盖世称无敌，也为虞兮泣帐中。
感古·其一
作者：周霆震
朝代：元

吴宫队长罢论兵，越女西施擅宠荣。百鍊一朝成绕指，方知世上有倾城。
感古·其二
作者：周霆震
朝代：元

钜鹿诸侯伟战功，咸阳宫殿转头空。如何盖世称无敌，也为虞兮泣帐中。
感秋
作者：周霆震
朝代：元

鬓如疏叶挂林端，带减腰围逐月宽。久病秋深心易怯，多愁夜永梦难安。暗蛩入户输清苦，落月窥窗进薄寒。屈指青春平野望，东风随意马头看。
感遇
作者：周霆震
朝代：元

病发梳频减，愁根日夜深。世方迷货色，天未厌风尘。臣分谁忧国，君心本爱民。岁寒馀劲草，洒血赣江滨。
戏笔
作者：周霆震
朝代：元

西园蹴鞠醉蒲萄，北里琵琶紫锦绦。堪笑东家头白者，一灯深夜读《离骚》。
招隐
作者：周霆震
朝代：元

衰年际时艰，屏居谢轮蹄。学圃事虽晚，披荒渐成蹊。芟夷敢辞劳，常恐滋蔓迷。夜气方油然，养生无端倪。杂蔬雨意绿，篱落新笋齐。摄衣晨理发，好鸟当户啼。物情适自如，眷言契幽栖。干戈且未息，童稚忧提携。外美奚足多，澹泊恬朝齑。援琴思南风，濯缨鉴清溪。白云乃吾友，延伫苍山西。
拟复愁十二首
作者：周霆震
朝代：元

一烬城门火，馀灰已复寒。小儿争炙手，犹作燎原看。杀气频年盛，南昌接武昌。帝城春有路，昨夜梦钱塘。钱塘江上水，几载独朝宗。到海传消息，殷勤起卧龙。旌旆簇雕鞍，花袍紫凤团。路人潜侧目，敢谓沐猴冠。来往动成群，翩翩得意人。九朝深雨露，头白独沾巾。天骥盐中蹶，瑶钗井底沈。如何起阡陌，坐致万黄金。银鞍宝校新，罗绮耀青春。曾识官仪旧，羞看马上人。屏迹谯楼下，深追少壮时。卧听更漏鼓，双泪落如丝。朱衣群百怪，白昼出乘车。咫尺青门路，无由得种瓜。列位公侯宠，连营使相尊。庶僚供指使，谁复耻心存。徙封馀赤蚁，逐气布青蝇。欲市金台骏，黄河又不冰。未忍歌鸲鹆，犹能拜杜鹃。暮年心寸许，何日睹青天。
拟复愁十二首·其一
作者：周霆震
朝代：元

一烬城门火，馀灰已复寒。小儿争炙手，犹作燎原看。
拟复愁十二首·其七
作者：周霆震
朝代：元

银鞍宝校新，罗绮耀青春。曾识官仪旧，羞看马上人。
拟复愁十二首·其三
作者：周霆震
朝代：元

钱塘江上水，几载独朝宗。到海传消息，殷勤起卧龙。
拟复愁十二首·其九
作者：周霆震
朝代：元

朱衣群百怪，白昼出乘车。咫尺青门路，无由得种瓜。
拟复愁十二首·其二
作者：周霆震
朝代：元

杀气频年盛，南昌接武昌。帝城春有路，昨夜梦钱塘。
拟复愁十二首·其五
作者：周霆震
朝代：元

来往动成群，翩翩得意人。九朝深雨露，头白独沾巾。
拟复愁十二首·其八
作者：周霆震
朝代：元

屏迹谯楼下，深追少壮时。卧听更漏鼓，双泪落如丝。
拟复愁十二首·其六
作者：周霆震
朝代：元

天骥盐中蹶，瑶钗井底沈。如何起阡陌，坐致万黄金。
拟复愁十二首·其十
作者：周霆震
朝代：元

列位公侯宠，连营使相尊。庶僚供指使，谁复耻心存。
拟复愁十二首·其十一
作者：周霆震
朝代：元

徙封馀赤蚁，逐气布青蝇。欲市金台骏，黄河又不冰。
拟复愁十二首·其十二
作者：周霆震
朝代：元

未忍歌鸲鹆，犹能拜杜鹃。暮年心寸许，何日睹青天。
拟复愁十二首·其四
作者：周霆震
朝代：元

旌旆簇雕鞍，花袍紫凤团。路人潜侧目，敢谓沐猴冠。
挽吉水孙碧涧判院
作者：周霆震
朝代：元

嗣世明经业，传家昼锦衣。干戈危独立，桑梓晚全归。远戍孤云淡，平原落日微。送车泪交洒，霜叶不成飞。
故人
作者：周霆震
朝代：元

春雨初晴是绿阴，故人隔水晚相寻。往来莫信年时路，近日溪流浅处深。
断臂吟
作者：周霆震
朝代：元

黄埃儿啼夫死官，倦游逆旅心骨酸。深闺玉臂辱污贱，引斧落之身始安。纷纷五季穷争战，迎送君臣如驿传。天将人纪付女英，贞节特从仓卒见。伤哉残形忍顾雏，饮血仰天吊影孤。间关痛绝妾薄命，行止随地哀征夫。征衣屡浣忧泥污，招魂不来迫曛暮。妾心自割臂可捐，肠断从夫去时路。残云低空没栖乌，落月不照秋桑枯。泉流出山誓终始，取义宁顾千金躯。妾悲望乡泪频滴，儿恋母怀啼绕膝。一心抱恨向青天，他日山头愿为石。
新正雨雪连绵人日大雾近午晴
作者：周霆震
朝代：元

天赐春晴一日恩，乱来骨肉几家存。屡危岂望全腰领，积善当知及子孙。喜有帆樯通白下，幸无车马到青门。往时百万苍生苦，岁晚承平拟细论。
晨出
作者：周霆震
朝代：元

仲夏沐时雨，清晨步郊墟。平畴日以绿，民瘼其或苏。回头语田父，努力勤耕锄。我朝世忠厚，品汇均涵濡。盗贼妄干纪，旦夕当殄除。旷劫沧海深，幸兹迩平途。尔曹活馀息，讵识劳庙谟。稽首万亿年，无疆寿皇图。
普颜副使政绩歌
作者：周霆震
朝代：元

近时有客湖上归，能话郎中身许国。朝廷取士数十年，谁谓书生无寸策？江州李侯死可书，郎中百战全洪都。昔年廷对俱第一，鸾凤固与群飞殊。当其练兵首陈义，谓贼南征非所忌。环城撤屋民始疑，事急方知为上计。家书间道驰山东，百金归报寿乃翁。小臣于此誓生死，仰视白日昭其忠。朔风云低吹战血，母弟魂归宝刀折。仓皇劲气吐寸心，立马危桥万夫决。相臣揽辔从天回，将军鞞鼓轰春雷。为公破敌捐万死，顾盼妖贼如山摧。君王拊髀加褒异，深副当年设科意。碧霄雨露湛恩深，官转霜台弘国器。汉廷寥寥渤海龚，广陵张纲尤罕逢。使君宴坐试深省，谈笑宪府看平戎。
暮春述怀
作者：周霆震
朝代：元

妖氛被东南，丑类日响应。承平七十载，仓卒骇观听。堂堂忠节邦，奕奕守与命。流血动成川，分奔马蹄竞。群凶首被赤，心额双悬镜。赤以欺愚庸，镜以眩昏瞑。张皇礼像设，诳托西方圣。烧蜡动千斤，相承势弥盛。喧呼短兵接，迅若斤斧运。杀人先剖心，刳腹抉肝肾。捃摭穷窖藏，备网罗机阱。官曹列厩牧，民屋委灰烬。郡治歌舞场，朋从悉枭獍。颇闻连骑出，近郭更蹂躏。计程倏往还，日以严示信。距城此虽远，畴敢保安静。闻鸡心即危，过午魂始定。颠连混冤亲，跋涉无老病。晨兴不遑夕，永日饥餐并。岂复虞道途，所悲室悬磬。妻孥且目下，侥倖须臾命。近传某泽中，逆料绝窥侦。儿啼误失声，掩捕一朝尽。回头顾童稚，反覆深砭订。事会固叵量，宁能忘戒训。因思少壮日，膏泽溥涵泳。冠盖先送迎，农桑杂歌咏。闾阎饫粱肉，厮养翘车乘。飞潜偕动植，一一遂天性。焉知厄遭遇，垂老百忧并。圣朝果何负，奸宄妄依凭。得非湛恩隆，窃禄隐谗佞。贪冒递相蒙，浸淫成此衅。中天扬日月，光彩烂相映。云雾偶晦冥，何能滋疾疢。众心一此理，磨濯光愈瑩。化机默回旋，民伍奋豪俊。川东事大奇，气与北风劲。划开聚石图，捲入背水阵。翩然破竹势，节解自迎刃。郡侯起收集，转盻复归正。誓将扫馀孽，侧耳四方靖。麦秋告登场，粳稻亦已竟。死者可胜哀，存者聊自庆。萧条旧邑里，庶免忧釜甑。书生守衡茆，才具非济胜。中宵投袂起，踊跃歌解愠。四顾扫曀霾，如疾脱危證。亲知稍慰藉，松菊尚三径。雨露极昭苏，草茅微报称。忠谋虑或过，深计众多屏。薰莸绚疑似，玉石互缁磷。吏弊袭贪残，罕由慈惠进。吾侯新涉难，庶务职其柄。抚定在哀矜，勖哉慎行政。
暮春述怀
作者：周霆震
朝代：元
体裁：古风

妖氛被东南，丑类日响应。承平七十载，仓卒骇观听。堂堂忠节邦，奕奕守与命。流血动成川，分奔马蹄竞。群凶首被赤，心额双悬镜。赤以欺愚庸，镜以眩昏瞑。张皇礼像设，诳托西方圣。烧蜡动千斤，相承势弥盛。喧呼短兵接，迅若斤斧运。杀人先剖心，刳腹抉肝肾。捃摭穷窖藏，备网罗机阱。官曹列厩牧，民屋委灰烬。郡治歌舞场，朋从悉枭獍。颇闻连骑出，近郭更蹂躏。计程倏往还，日以严示信。距城此虽远，畴敢保安静。闻鸡心即危，过午魂始定。颠连混冤亲，跋涉无老病。晨兴不遑夕，永日饥餐并。岂复虞道途，所悲室悬磬。妻孥且目下，侥倖须臾命。近传某泽中，逆料绝窥侦。儿啼误失声，掩捕一朝尽。回头顾童稚，反覆深砭订。事会固叵量，宁能忘戒训。因思少壮日，膏泽溥涵泳。冠盖先送迎，农桑杂歌咏。闾阎饫粱肉，厮养翘车乘。飞潜偕动植，一一遂天性。焉知厄遭遇，垂老百忧并。圣朝果何负，奸宄妄依凭。得非湛恩隆，窃禄隐谗佞。贪冒递相蒙，浸淫成此衅。中天扬日月，光彩烂相映。云雾偶晦冥，何能滋疾疢。众心一此理，磨濯光愈莹。化机默回旋，民伍奋豪俊。川东事大奇，气与北风劲。划开聚石图，捲入背水阵。翩然破竹势，节解自迎刃。郡侯起收集，转盻复归正。誓将扫馀孽，侧耳四方靖。麦秋告登场，粳稻亦已竟。死者可胜哀，存者聊自庆。萧条旧邑里，庶免忧釜甑。书生守衡茆，才具非济胜。中宵投袂起，踊跃歌解愠。四顾扫曀霾，如疾脱危證。亲知稍慰藉，松菊尚三径。雨露极昭苏，草茅微报称。忠谋虑或过，深计众多屏。薰莸绚疑似，玉石互缁磷。吏弊袭贪残，罕由慈惠进。吾侯新涉难，庶务职其柄。抚定在哀矜，勖哉慎行政。
杂咏三首
作者：周霆震
朝代：元

海宇久承平，风尘忽四惊。官僚生间道，黎庶死乘城。壮士天山箭，将军细柳营。寥寥千载事，忧世与谁评？颍蔡俄中起，荆襄转盼休。兵符留北府，臣节仗南州。万宇声华劫，千官富贵羞。圣恩覃雨露，未必乏嘉猷。所至失坚城，宜令鼠辈轻。茫茫谁报国，草草众兴兵。吴楚悬三户，河山隔上京。几时苏北望，飞骑报尘清。
杂咏三首·其一
作者：周霆震
朝代：元

海宇久承平，风尘忽四惊。官僚生间道，黎庶死乘城。壮士天山箭，将军细柳营。寥寥千载事，忧世与谁评？
杂咏三首·其三
作者：周霆震
朝代：元

所至失坚城，宜令鼠辈轻。茫茫谁报国，草草众兴兵。吴楚悬三户，河山隔上京。几时苏北望，飞骑报尘清。
杂咏三首·其二
作者：周霆震
朝代：元

颍蔡俄中起，荆襄转盼休。兵符留北府，臣节仗南州。万宇声华劫，千官富贵羞。圣恩覃雨露，未必乏嘉猷。
李浔阳死节歌
作者：周霆震
朝代：元

蜀川会汉投匡庐，浔阳之厄江西枢。李侯仗节忠贯日，存没誓与城池俱。夫何郡将弛练卒，世禄忍负私其躯。寇来谈笑启关遁，坐使邑井成丘墟。侯时力疾短兵奋，臣首当血心当刳。魂归谒帝恸伏阙，涂地肝脑民何辜。臣衷愿沥付渠荅，臣首欲飞宜仆姑。誓坚红壁歼众丑，却扫淮蔡匡全吴。黄尘四低黑风淡，赤豹腾驾苍虬呼。山川几劫铸英气，上溯古昔谁其徒。平原汗马河北重，江淮安堵睢阳孤。颜张凛凛心未死，迥立千载诚相孚。况闻有子殊激烈，义在从父轻头颅。石头之袁姑孰卞，两间忠孝何时无。纷纷卖降与弃甲，仰视汗喘呀长吁。惟公盖自元气立，顾盼所取皆诗书。当年射策首多士，已分一念金无渝。勖哉谋国慎所托，古今大勇惟真儒。
杜鹃行
作者：周霆震
朝代：元

我不暇自哀古帝魂，春来却念今王孙。王孙马蹄去何处？但见黄鹤落日故宇烟尘昏。我昔帝蜀空名存，绝怜王孙玉牒尊。春宫天鹅压酥酪，凝香夕帐貂皮温。紫茸吴姬河西曲，白马怯薛鹰绦扪。居民咫尺甚天上，冠冕臣仆群趋奔。汉川一炬寇飞度，四载寒食如荒村。暴骸泣霜关月老，恨血埋雨江波浑。投鞭七宝委道侧，落花送客惭春恩。劝归我亦久流落，几欲出口声复吞。莫道人生归去好，江南无复吊王孙。
杨柳枝词
作者：周霆震
朝代：元

离宫别馆短长亭，忘却江南旧日春。是处人家种杨柳，往来系马解留人。背立东风淡画眉，断肠烟雨一枝枝。隋宫汉苑春无主，莫向江南话别离。移栽杨柳受风多，南畔行人北畔过。莫道浮萍是飞絮，好随流水到官河。舞絮含愁入酒家，何因得近琐窗纱。春风万一无拘束，放去钱塘逐落花。
杨柳枝词·其一
作者：周霆震
朝代：元

离宫别馆短长亭，忘却江南旧日春。是处人家种杨柳，往来系马解留人。
杨柳枝词·其三
作者：周霆震
朝代：元

移栽杨柳受风多，南畔行人北畔过。莫道浮萍是飞絮，好随流水到官河。
杨柳枝词·其二
作者：周霆震
朝代：元

背立东风淡画眉，断肠烟雨一枝枝。隋宫汉苑春无主，莫向江南话别离。
杨柳枝词·其四
作者：周霆震
朝代：元

舞絮含愁入酒家，何因得近琐窗纱。春风万一无拘束，放去钱塘逐落花。
校书
作者：周霆震
朝代：元

马粪儿童锦绣裾，专房倡女后妃舆。岂知短褐衡门下，一点寒灯夜校书。
次韵刘道原九日
作者：周霆震
朝代：元

旷劫何当洗壒埃，凌高欲藉海为杯。巫山雨暗猿相引，汾水云深雁不来。新酿偶凭茅舍漉，寒花时向槿篱开。仲宣幸有荆州托，未厌吟边数往回。
武昌柳
作者：周霆震
朝代：元

武昌柳，青如许，旧恨新愁千万缕。宫莺去尽野鸡栖，憔悴江南谁是主？朔风一夕捲栖鸦，春日莺啼忆旧家。流落王孙重系马，雨晴天气属杨花。
残发
作者：周霆震
朝代：元

残发不可紒，晨昏日加梳。顾惭雨露沐，此岂冠冕徒。夜来秋风深，傲兀惊头颅。乱离亦已极，时序复易徂。青灯一斗酒，不乐将何如？
民哀
作者：周霆震
朝代：元

痛哭群庸误主恩，遗民无路叩天阍。荒凉甲第有焦土，仓卒深闺无固门。青血传餐供士卒，黄金为土赎儿孙。囊胶谁造昆仑顶，念此长河骇浪浑。
汉冠
作者：周霆震
朝代：元

酎金刀布罢长安，露冷铜仙屑玉盘。毕竟皇天深有意，赤眉难改汉衣冠。
江西省掾陈允中避罪来永新固守城池屹立群盗中泰和宣差以廉明著称境内晏然
作者：周霆震
朝代：元

蜃气楼台转眼空，荒墟谁与吊秋虫。道边小屋柴门掩，犹是当年种菜翁。
海全二参政
作者：周霆震
朝代：元

弃舟穷走计全躯，力战凭城志扫除。身死不殊心死异，海全他日付谁书。
海潮吟
作者：周霆震
朝代：元

北风翻天送高梢，西江浪起如海潮。千艘平城箭飞雨，城溃曾不烦兵交。冯夷启扉众争赴，万栋烟氛毕方怒。司徒命尽换州营，国公匹马杉关去。溯流西上旌旗红，列城楼橹转盼空。干戈七载遍宇内，朝野狼顾无英雄。悲哉上下交征利，四维不张巧蒙蔽。忧来却忆贾长沙，痛哭当年继流涕。豫章逝水通钱塘，汉川北度趋洛阳。洗日咸池佳气王，闻鸡矫首向扶桑。
清和华道士萧宗元
作者：周霆震
朝代：元

月满虚堂奏帝归，仙风吹送紫云衣。九还欲致三花聚，一悟能消万劫非。老树鹤栖存夜气，清池鱼跃见天机。黄冠免得山阴客，未信诗盟与愿违。
清明
作者：周霆震
朝代：元

忧怀不知春，病雨门日闭。今晨又清明，倏忽如梦寐。茫茫宇宙间，扰扰干戈际。寥寥邑里旧，莽莽身首异。悲风起平原，鬼泣海为泪。万死天不坟，况论吊与祭。先茔顾非远，跬步涉疑畏。雨露日夜深，蔓草青绕地。孤生发种种，去日已川逝。旦暮未可知，何时及来岁。凄然心自割，俯仰宁不愧。野人或典衣，强欲存节意。邀我坐茅檐，未酌意先醉。岂无閒花草，黯惨不成媚。兴阑村鼓急，邻犬众惊吠。天运夫何如，临风独三喟。
潮生浙江白
作者：周霆震
朝代：元

潮生浙江白，积水何其多。悠悠子胥魂，千古终不磨。东南溢潢潦，污渎纷旁罗。独此障百川，昼夜激海波。力排坤轴转，正气通天河。从星趣好雨，浴日阳之阿。苍苍紫微垣，弁冕锵鸣珂。宜蒙湛露恩，领袖湔甲戈。云阵声万雷，银山势嵯峨。吹嘘蛟龙翔，奋起驱鲸鼍。功推五行首，朝宗谅无他。
濯濯江汉女
作者：周霆震
朝代：元

濯濯江汉女，幽贞出良家。十年守空帏，夫婿天之涯。良夜秉明烛，悉心务丝麻。忆昨秋风起，河洛昏尘沙。伤彼朱丝弦，逸响趋淫哇。朝为御沟柳，暮作陌上花。世态固应尔，委置勿复嗟。所悲在新春，雨露凝朝华。感此深闭门，渊冰虑弥加。藏玉万仞冈，守护盘龙蛇。投珠千顷波，光燄惊鱼虾。夫婿会有期，岂问岁月赊。寸心如皦日，终始宜无瑕。
燕山万里雪
作者：周霆震
朝代：元

燕山万里雪，不作黄河冰。玄德专所司，曷为失其凭。赤云窃乘间，遂逐炎风兴。连延土山焦，反更繁青蝇。毛炰列饔饩，臭腐日以升。禋祀古有严，孰与存芳馨。昨梦观圜丘，玉辂苍龙乘。正气六合周，瑞花反严凝。坐见昆冈火，瞬息投淄渑。愿言哀江南，尽洗毒雾蒸。
牛鱼些
作者：周霆震
朝代：元

东郊服牛秧未移，前者掠取称犒师。南湖蓄鱼家贾贩，昨朝一网俱无遗。味甘得计启贪虐，日揣编户钻其肌。网罗已遍闾左右，根括流寓穷刀锥。总兵三月官四易，方春殆若秋惨悽。谁能反此思报国，建功何事不肯为。
犬鸡叹
作者：周霆震
朝代：元

雄鸡奋翼衔怒蛙，蛙被啄取声咿哑。犬来鸡毙蛙竟逸，转步犬惊逢恶蛇。两强相厄须俱殒，过客惊怪频咨嗟。君不见下宫将军轻杵臼，绿珠金谷来孙秀。世间万事每如斯，莫负樽前卯时酒。
田家
作者：周霆震
朝代：元

木绵花谢豆荚肥，秋风催换白纻衣。东家女儿浣纱去，西家年少负薪归。
登城
作者：周霆震
朝代：元

世祖艰难德泽深，风悲城郭怕登临。九朝天下俄川决，七载江南竟陆沈。马首空传当日价，鸡声不到暮年心。雨馀门外青青草，过客魂销泪满襟。
石言
作者：周霆震
朝代：元

南山白石坚不朽，镌磨誓入良工手。平分陛级肃降登，横卧津梁达奔走。椁成取重侯王家，不惜千金市长久。从渠楚汉决雌雄，坐阅兴亡屹相守。宁知敝邑如残星，十年豺虺喋血腥。今兹成垒方改筑，流汗万杵当炎蒸。城基叠石崇数尺，搜括隐匿凭威刑。断桥发冢残寺观，民舍隳突翻阶庭。千夫引绠日驰逐，颠踣道路无留停。石乃言曰：我生刚介根元气，落落孤高蟠九地。既不得补天遇娲皇，又不得填海从精卫。包羞转徙近污渠，反为奸凶严屏蔽。何当天威发怒雷，豺虺骨与城俱摧。此时饮恨庶吐气，尽碾暴骨为飞灰。
秋宵见月
作者：周霆震
朝代：元

青天过雨明月佳，不饮柰此秋满怀。援琴屡起却复止，音韵惜于同时乖。西风笑我深闭户，吹送乱叶鸣空阶。翩翩从尔千万态，我自作我随无涯。蓬莱会见清且浅，未许泥滓沾青鞋。
秋日登城
作者：周霆震
朝代：元

山压孤城草树荒，西风尘起独彷徨。萧条遗构重烧毁，憔悴馀民半杀伤。驿传共疑星使杳，角声空引雁愁长。书生往往谈经济，揽辔澄清合有方。
种瓜南山下
作者：周霆震
朝代：元

种瓜南山下，实晚霜落之。冒寒拾瓜仁，生意或在兹。收藏箧笥中，恒恐鼠蠹窥。群儿顾窃笑，痴绝将奚为。昨闻北里富，晨昏厌甘肥。祸机隐骄溢，瞬息靡子遗。嗟我食无肉，藜藿每晏炊。俟时启包裹，瓜地审所宜。殷勤谢春雨，庶以忘朝饥。
立秋
作者：周霆震
朝代：元

京洛风尘竟未休，送迎为上敝貂裘。萧条人物常如夕，惨澹乾坤又入秋。敕使经年遗北海，战场近日在南州。纷纷鸡鹜群争入，谁向沧江友白鸥。
答刘持志
作者：周霆震
朝代：元

关山极目翳黄埃，叹息车薪水一杯。种秫地荒宾少顾，催租邑小吏频来。暗尘葛服秋当浣，细雨柴门晚未开。近日江南吟思减，断肠谁更忆方回。
答道原思治
作者：周霆震
朝代：元

书生报国乏涓埃，羞对茱萸强举杯。宿雾连山雄虺些，朔风何日野鹰来。交游渐向艰危尽，怀抱那能老病开。几度出门疑所适，杖藜细绕竹西回。
篱间小花
作者：周霆震
朝代：元

小小閒花分外红，野人篱落自春风。江南多少繁华地，尽在寒烟蔓草中。
纪事
作者：周霆震
朝代：元

万斛北盐扃海隅，迩来商贩竞南趋。去年今日城中价，一贯文才十四铢。幸及西成早筑场，岁寒犹恐菜畦荒。山村肉价何须问，近日鸡豚倍北羊。烬馀十室九摧残，折取充薪寸寸乾。邻境贵收纾乏绝，遗氓窃负活饥寒。鸡豚寥落傍柴荆，粳稻初黄菜甲青。卧听儿童传好语，夜来驿使到长亭。大洲江水绿如苔，画角吹寒听莫哀。白茅冈头黄叶落，鹧鸪洞口鸿雁来。
纪事
作者：周霆震
朝代：元

横亘东西白气升，喧传入夜事堪惊。纵焚倳刃连村市，流血呼冤逼郡城。天地岂忘心憯怛，山河未放影分明。提携妇女闺房秀，饮涕群驱敢出声。
纪事·其一
作者：周霆震
朝代：元

万斛北盐扃海隅，迩来商贩竞南趋。去年今日城中价，一贯文才十四铢。
纪事·其三
作者：周霆震
朝代：元

烬馀十室九摧残，折取充薪寸寸乾。邻境贵收纾乏绝，遗氓窃负活饥寒。
纪事·其二
作者：周霆震
朝代：元

幸及西成早筑场，岁寒犹恐菜畦荒。山村肉价何须问，近日鸡豚倍北羊。
纪事·其五
作者：周霆震
朝代：元

大洲江水绿如苔，画角吹寒听莫哀。白茅冈头黄叶落，鹧鸪洞口鸿雁来。
纪事·其四
作者：周霆震
朝代：元

鸡豚寥落傍柴荆，粳稻初黄菜甲青。卧听儿童传好语，夜来驿使到长亭。
纪实
作者：周霆震
朝代：元

振文堂上刃纵横，水陆旌旗瞬息更。俯伏献城新太守，笑谈赴井旧诸生。
纪病
作者：周霆震
朝代：元

干戈馀劫数，邑里众死亡。楚氛日晦蒙，恍若初望洋。况能辨玉石，狼顾骇且僵。哀哉畴能违，付此烈焰场。呼嘘蔓亲邻，苦毒烦中肠。老妻卧沉沉，念我新著床。唤起趣汤药，翼我期寿康。宁复忧其危，且为我周防。卜稽倏遇困，卦兆非祯祥。妻命竟莫逃，苦语应难忘。提携乳下孙，戏弄每在傍。相从绝可怜，溘先朝露翔。我时属方剧，饮恨神惨伤。棺敛付儿曹，草草归山冈。逝者忍长痛，来日仍叵量。阖门罄委顿，形势尤仓皇。幸天垂至仁，坐睹日月光。诸儿遂遄起，再拜酬穹苍。目前强自慰，药物资先尝。老身仅一息，骨立勉自强。屡危迄就理，所赖医士良。服饵逾十旬，瓶罂竭储藏。扶持力更无，举体皆疮疡。脾胃苦易侵，滋味多所妨。冥冥等缧囚，兀兀类耄荒。推残甘委弃，感愤涕泗滂。夜来秋日梦，神气殊飞扬。起坐不成寐，意与西风长。愿言借吹嘘，濯发晞扶桑。
罗郭
作者：周霆震
朝代：元

首义罗明远，倾家郭楚金。俊功随日起，遗恨与年深。白日重泉影，青天万古心。如何有位者，翻不计浮沈。
美人昔燕赵
作者：周霆震
朝代：元

美人昔燕赵，岁久江汉间。轩窗粲明霞，被服罗绮纨。頩怒恒有持，含魂讵敢攀。一朝强暴陵，相从即欢颜。倾身作歌舞，豫恐恩意阑。新声与娇态，取媚巧百端。主家隔风尘，庭宇深且完。岂无昔共处，永夜青灯寒。魂梦各所依，宁复相往还。沉沉九秋霜，履屦思蒯菅。娟娟中天月，照影留空山。盛时概无虞，末路良独难。弃置勿重陈，使人摧肺肝。
老病
作者：周霆震
朝代：元

丧乱交游尽，艰难老病深。寥寥平世策，落落古人心。夕照惊岐路，晨霜忆故林。折腰宁五斗，敝帚或千金。
至正十二年壬辰正月武昌失守
作者：周霆震
朝代：元

黄鹤楼前帝子宫，古来形胜控江东。运筹要害无豪俊，流祸颠厓总寇戎。天马西来勋可树，河冰北渡驿谁通。一壶或负千金重，白发丹心愧少同。
莫折草间葵
作者：周霆震
朝代：元

莫折草间葵，葵根朝露深。朝露恩岂私，中有向日心。众草滥生意，延缘托幽阴。幽阴人迹稀，狐虺交相寻。我行偶徘徊，海色微穿林。玩葵试披草，露气俄满襟。葵心苦不多，其柰蔓草何。
蕨根叹
作者：周霆震
朝代：元

园蔬冻芽委逻卒，旧谷未春先已没。嗷嗷待哺啼且号，极目山南际山北。飞仙绝粒那可致，异书鸟迹尤荒忽。短锄单布霜雪馀，起逐蕨根延命脉。鸡鸣裹饭众相呼，日晏山深行兀兀。穷幽远取志跻攀，冒险旁搜任颠踣。背粮腰偻经信宿，陟巘缘冈拾魂魄。千夫篝火断厓阴，夜半风酸毒穿骨。手皴棘蔓凌虎穴，胆掉巉岩撼龙窟。不忧土痛损春心，且慰尪残苏顷刻。爨灰一旦死复燃，功与堇荼相什伯。反思畴昔马厌谷，粱肉沉酣遍臧获。道傍掉臂唾枯朽，条达始为樵者得。焉知屑玉贮缣缯，舂磨殷勤沐膏泽。烂然光采升鼎俎，白璧黄金皆瓦砾。物情贵贱竟何常，慎勿间时轻弃掷。
虎堕井
作者：周霆震
朝代：元

郭西猛虎势莫当，攫人白昼来神冈。暗中推堕若有物，眢井百尺篱根藏。冻泉收声甃为土，辘轳绠断苔藓苍。眼花误落爪牙废，弃置有待摧强梁。酸风飞沙寒日黄，四郊流血皆战场。乘时吞噬恒妥尾，翼以伥鬼高驼翔。北平将军老且死，泰山哭声哀怨长。岂知凿地古设险，邂逅一蹶由天亡。吁嗟此物肆无忌，妄意流毒窥城墙。千夫骇汗手莫措，造次坎窞侔干将。君不见东门狡兔殪牵犬，西江孽蛟终自戕。贯盈有兆此未悟，来者纷纷投土囊。
记忆先亲复斋先生诗二首 其一 九日初度先父生宋淳祐己酉九月九日
作者：周霆震
朝代：元

厄于阳九画成乾，淳祐遗民自怃然。正则庚寅宜有字，绛人甲子已忘年。菊枝偶地存幽操，汗简何心理旧编。赖有童孙初学语，挽衣争果戏阶前。春入霞杯喜拂天，初逾六六纪瑶编。人间铜狄何时铸，天上银蟾昨夜圆。秋水精神高六月，仙人风骨妙千年。山林城市遥相祝，凝望蓬莱隔紫烟。
记忆先亲复斋先生诗二首 其一 其一 九日初度先父生宋淳祐己酉九月九日
作者：周霆震
朝代：元
体裁：七言律诗

厄于阳九画成乾，淳祐遗民自怃然。正则庚寅宜有字，绛人甲子已忘年。菊枝偶地存幽操，汗简何心理旧编。赖有童孙初学语，挽衣争果戏阶前。
论交
作者：周霆震
朝代：元

古来难觅是知心，旷世襟期感慨深。造次陈馀方解印，从容杨震却怀金。
诏至
作者：周霆震
朝代：元

沈陆如云跬步艰，忽传驿信自燕山。九霄日御龙光起，万里春乘海道还。忠义铭心扶壮节，老癃垂涕洗愁颜。中原黎庶知何似，想望疏恩溥蒯菅。
读天宝雷海清舞马事有感
作者：周霆震
朝代：元

剑阁迢迢隔两京，衣冠相送范阳城。伤心凝碧池头宴，千载无人传海清。太液华清污禄儿，从官千骑竞西驰。君恩旧日深如海，赖有衔杯舞马知。
读天宝雷海清舞马事有感·其一
作者：周霆震
朝代：元

剑阁迢迢隔两京，衣冠相送范阳城。伤心凝碧池头宴，千载无人传海清。
读天宝雷海清舞马事有感·其二
作者：周霆震
朝代：元

太液华清污禄儿，从官千骑竞西驰。君恩旧日深如海，赖有衔杯舞马知。
读天宝雷海清舞马事有感前诗子勤连和七章，或病首句秦字难押，援笔泛及故事，不觉其言之长·其一
作者：周霆震
朝代：元
体裁：七言绝句

输粟常惭晋闭秦，艰难稼穑每怜贫。沟塍雁立交通处，汗血骈肩荷锸人。
谩成口号
作者：周霆震
朝代：元

初度春生先我辰，馀生时日恰逢春。十年风雨江南路，犹有先朝白发人。
谷日薄雾食后晴
作者：周霆震
朝代：元

梦笔生花到枕边，朝来晴稳荷苍天。春秋灾异书将遍，准拟今秋大有年。
豫章吟
作者：周霆震
朝代：元

紫袍相国金虎符，左丞铁面赪虬须。劫灰飞空海化陆，两公奋起全洪都。武昌路绝荆淮饟，秦凉远隔黄河上。秋风无雁到江南，百战孤城天下壮。承平当日储两公，天岂无意生英雄。神光夜夜动牛斗，彷佛气与微垣通。九关梦寐传消息，归来饮马东湖碧。湖边高士宅岿然，馀韵流风凛如昔。山川间气久封培，一时将佐皆英才。相从报国誓终始，指顾四远风云开。功成彝鼎铭千古，庙食他年轶张许。北来鞍马众羁臣，日长来此听鼙鼓。
赞少陵骑驴
作者：周霆震
朝代：元

巫山云暗失归樵，剑阁春深雪未消。泪堕中原天万里，蹇驴独过浣花桥。
赠张梅间
作者：周霆震
朝代：元

故人谁似此君贤，涉难交情晚更坚。迂路出城寻故友，移床就月话当年。霓裳曲奏忘天上，博望槎回记海边。归去莼鲈随地有，别来须鬓得秋先。
辛丑除夕
作者：周霆震
朝代：元

雨雪徂年日，乾坤厌乱馀。战争吴会阻，消息朔风虚。虎眩投眢井，燐冤集故墟。事机恒倚伏，天意竟何如。
过太平桥
作者：周霆震
朝代：元

秋山戌火夜鸣枭，玉帐春酲富贵骄。独抱韦编无寸策，白头羞见太平桥。
过玉成砦
作者：周霆震
朝代：元

玉成三面坚如铁，穿井无泉援兵绝。去年此际万人登，已是如今髑髅骨。刃飞丁壮屠婴孩，妇女分配囊赀财。浪传古昔险堪恃，旷劫竟堕昆明灰。我来似涉羊肠坂，道遇遗黎拭愁眼。故人何处觅游魂，云树鸦啼寒日晚。
还乡初度辱亲友刘卢南惠诗依韵答之
作者：周霆震
朝代：元

憔悴还乡一病翁，雪窗晴透校参同。庚寅俛诵湘累语，甲子长怀晋士风。尘暗衣冠情索莫，眼青骨肉谊深崇。新吟多谢耆年颂，晚节终惭老圃容。
述怀二首
作者：周霆震
朝代：元

寇陷吾乡今二日，连宵列炬似星分。如何去此三十里，家中消息杳无闻。咫尺干戈皆逆境，连绵雨雪助妖氛。兀坐此身同槁木，恍然不复辨朝曛。风雪炉存半死灰，每听人语辄惊猜。眼穿屡揖亲知问，愁极忽传儿子来。足茧荒墟烟惨澹，魂飞间道石崔嵬。经过且勿谈辛苦，阖室无虞已幸哉。
述怀二首 其二 代李季实贺历塘刘所立生日
作者：周霆震
朝代：元
体裁：七言律诗

春入霞杯喜拂天，初逾六六纪瑶编。人间铜狄何时铸，天上银蟾昨夜圆。秋水精神高六月，仙人风骨妙千年。山林城市遥相祝，凝望蓬莱隔紫烟。
述怀二首·其一
作者：周霆震
朝代：元

寇陷吾乡今二日，连宵列炬似星分。如何去此三十里，家中消息杳无闻。咫尺干戈皆逆境，连绵雨雪助妖氛。兀坐此身同槁木，恍然不复辨朝曛。
述怀二首·其二
作者：周霆震
朝代：元

风雪炉存半死灰，每听人语辄惊猜。眼穿屡揖亲知问，愁极忽传儿子来。足茧荒墟烟惨澹，魂飞间道石崔嵬。经过且勿谈辛苦，阖室无虞已幸哉。
送人之岳阳税务
作者：周霆震
朝代：元

五月巴陵去，官途事若何。通商川舶远，供贡楚材多。泽国留形胜，骚人续咏歌。时逢渔艇问，或有化龙梭。
送吴县丞赴江西省掾并序
作者：周霆震
朝代：元

大江西上舆图开，绣衣传诏从天来。中书机务政辐辏，赞画献替须贤才。吴君壮年进士选，错落襟抱皆琼瑰。摄官县庭治方洽，入掾省署班遄催。忆昨初从监郡日，慷慨艰难为时出。国恩未报寇纵横，抚字差科殆无术。火炎水湿良苦心，电激飙驰恒定力。吏奸毫发彻蔽欺，民瘼颠厓获苏息。此行谁道案牍轻，司徒深坚瑞州城。乘骢宪使荣昼锦，尚书列坐分兵刑。九重忧顾在宵旰，四方利害推廉明。士夫讲学待今日，勿以富贵移平生。马蹄伫看长安遍，黄河水清喜重见。银箭宵鸣白雁传，宝图晓驾苍龙献。日绕宾春上林苑，花迎谒帝含元殿。燕山佳气五陵高，凤池早颂樱桃荐。
送周士能赴都
作者：周霆震
朝代：元
体裁：古风

洛阳花开官酒浓，紫衣乘传春如龙。海氛一夕泯无迹，坐致江汉之朝宗。君行远度黄河北，北上都门瞻晓色。故人列职省垣深，颇念江南老宾客。况今有子翔亨衢，日边西寄思亲书。柏台昼永閒案牍，綵服喜就京华趋。送君此去青云立，太史列卿宜俯拾。至尊前席问苍生，何者最为先务急。吏深持律舞贰端，缙绅远迹廉耻间。钧衡于此试留意，谈笑四海俱欢颜。
送周士能赴都
作者：周霆震
朝代：元

洛阳花开官酒浓，紫衣乘传春如龙。海氛一夕泯无迹，坐致江汉之朝宗。君行远度黄河北，北上都门瞻晓色。故人列职省垣深，颇念江南老宾客。况今有子翔亨衢，日边西寄思亲书。柏台昼永閒案牍，綵服喜就京华趋。送君此去青云立，太史列卿宜俯拾。至尊前席问苍生，何者最为先务急。吏深持律舞贰端，缙绅远迹廉耻间。钧衡於此试留意，谈笑四海俱欢颜。
送旷伯逵归洪
作者：周霆震
朝代：元

伯子郡中彦，移居久洪州。才宜当路知，济胜偕名流。皎如明月珠，瑩若狐白裘。含章澹中怀，清识雅好脩。顾瞻桑与梓，赋咏忘淹留。干戈迫岁晏，远道妻孥忧。朔风吹征衣，日落江上舟。愿言桑梓心，江水深悠悠。
送旷伯逵归洪
作者：周霆震
朝代：元
体裁：古风

伯子郡中彦，移居久洪州。才宜当路知，济胜偕名流。皎如明月珠，莹若狐白裘。含章澹中怀，清识雅好脩。顾瞻桑与梓，赋咏忘淹留。干戈迫岁晏，远道妻孥忧。朔风吹征衣，日落江上舟。愿言桑梓心，江水深悠悠。
送武昌冯子中乱后还乡
作者：周霆震
朝代：元

东南形胜会武昌，蜀江滔滔经汉阳。北来冠盖集如雨，甲第壮似诸侯王。平明飞箭驰校猎，清夜列烛歌传觞。貂裘鞍马美少年，春风何处无垂杨。一朝平地洒新血，但见落日尘沙黄。金章骨折荒草卧，玉貌跣泣泥涂僵。嗟哉冯子命一缕，顾影错莫惊鸿翔。时从知己话畴昔，留滞五载忘他乡。千金结客心尚在，岂效儿女徒悲伤。昨闻湛露被寰宇，梦寐桑梓情难忘。筑城渐喜还汉月，点鬓仍许先吴霜。相随长铗幸无恙，况见峻坂成康庄。子孙他日又兹始，五世八世天其昌。嗟我洪都百战场，大臣精忠远有光。生灵一道在掌握，若泛巨海操龙骧。到家故旧定相问，江右何恃全金汤。司徒勋业有如此，愿子备述毋匆忙。
送韩一初赴马万户府参议
作者：周霆震
朝代：元

才俊宜从幕府升，四郊何日保安宁。连营未报休传箭，策马何嫌出戴星。苦战城壕霜月白，屡残村落野烟青。军民甚有关心处，佐政行看刃发硎。
郁孤骢马行
作者：周霆震
朝代：元

郁孤台前江水深，绣衣驰传千黄金。翻然按剑起同列，如见咫尺天威临。郡中新参全太守，捕起龙蛇恒赤手。从容杯酒示先机，谈笑拾之如拉朽。五年群盗糜东南，百城黩货春梦酣。堂堂宪府卿相列，讵意僚属藏奸贪。送官樯连锁昼寂，夹道传呼记来日。君恩可负天可欺，投畀北荒豺不食。浊河一滴玷济流，共器那得仝薰莸。当官而行义所激，此举庶减台端羞。小儒初心思许国，万事无成头已白。笺天愿赐秋风高，吹送霜威遍南北。
郡城高
作者：周霆震
朝代：元

郡城高，昔人堕废今人劳。城中居民负土石，城上畚锸卒伍操。去年外壕深地底，今年内城插天起。红旗东接汉阳小，白璧西沉赣江水。杵声未改筑者殊，人事往往如传车。荒碑断础悉舆致，仙宫梵宇空无馀。欢呼拦街走童孺，明年移家城里住。抱关旧卒鬓如丝，泪堕鸦啼城下树。城坚池浚侔金汤，此地他年为战场。
都事谔卜都拉
作者：周霆震
朝代：元

部伍相残不敢呵，美人雪洞夜酣歌。到头误国均遗臭，只为高昌不可和。
闵新安
作者：周霆震
朝代：元

路泣颠微步，原涂枕积骸。孙恩将入海，李祐起平淮。奔溃蛾投火，攀援蚁附厓。熊兵闻禁暴，坐觉众心怀。
闵陇吟
作者：周霆震
朝代：元

陇戍通恒代，河关控鲁齐。日经亡国淡，天入战场低。玉帐千羊酪，青郊万马蹄。悲歌频劝酒，送客去安西。
除夜书怀
作者：周霆震
朝代：元

一榻陋容膝，老身兀枯株。淹留恒鲜悰，况兹岁云徂。儿女虽苟完，丧乱多异居。同也久乡曲，奔走一饭驱。凤也妻女累，近亦反故庐。拙谋康最少，甥馆横溪隅。阿巽孀七载，忍弃吴氏孤。靓家食指繁，绩纴勤养姑。市廛病株守，环偶锥刀趋。顾我此相守，出入孙符俱。孩乌颇机警，戏弄聊与娱。止酒动经年，宿病无由祛。晚餐率减半，夜枕气始舒。宴游多却避，礼节那能拘。亲友既少存，存者亦暗疏。骎骎齿发敝，勉勉筋力馀。抚事百感集，来岁知何如。存亡且未测，艰苦焉足虞。骨肉姑眼前，开怀尽斯须。地炉熟春茶，明烛散郁纡。忽忆孤山梦，风雪随吟驴。梅花千载心，皎若沧海珠。服之配明月，阅时终无渝。
除夜感念亡室
作者：周霆震
朝代：元

无复怜余踏雪回，一灯儿女促行杯。土寒深痛骨委绝，月暗忽迷魂去来。迟暮影孱如欲踣，颠危心死不成哀。鬓边种种君知否，消得流年几度催。
雨
作者：周霆震
朝代：元

湿云无际涨痕粘，雨势朝来几倍添。已让沧溟怀绝岛，更输银汉建高檐。三年兵甲天当洗，一日蛟龙地莫淹。早泛贾船随斗舰，广通民食富官盐。
雨中
作者：周霆震
朝代：元

柳塘分路市桥斜，海燕双飞识故家。一月闭门听夜雨，隔墙落尽碧桃花。
雨困简张梅间
作者：周霆震
朝代：元

湿薪万灶涨烟氛，屋角鸣鸠旦夕闻。山接云根如栈道，雨生波晕似犀纹。麦苗泥渍连千顷，花信寒消到几分。最苦相从巷南北，掩窗十日断论文。
题奔子温南城抱关遗藁并序
作者：周霆震
朝代：元

黑风吹角孤城里，万灶尘生烟不起。白头祖母骨相随，天入荒山夜如水。惜哉奔子脩程促，泪堕人间抱关录。游魂归省父何之，旅殡孤村春草绿。当年煮字嗟无术，商声写入山阳笛。馀音似和祁孔宾，又似饭牛歌宁戚。萧萧霜叶吟边落，有弟零丁此漂泊。秋风无地赋招魂，明日城东问归鹤。
题鹰熊听涧图
作者：周霆震
朝代：元

奇绝鹰熊听涧图，眼明画意近年无。子房借箸旋销印，此是人间大丈夫。鹰攫熊蹲听涧声，贵从巧画寓深情。李斯书上秦留客，安国谋行汉罢兵。鹰熊听涧古来难，飞走藏名戏笔端。堪笑阴陵迷失道，当年枉怒沐猴冠。听涧鹰熊岂是真，画师托意讽时人。白登围后知刘敬，辽水兵前忆魏徵。
题鹰熊听涧图·其一
作者：周霆震
朝代：元

奇绝鹰熊听涧图，眼明画意近年无。子房借箸旋销印，此是人间大丈夫。
题鹰熊听涧图·其三
作者：周霆震
朝代：元

鹰熊听涧古来难，飞走藏名戏笔端。堪笑阴陵迷失道，当年枉怒沐猴冠。
题鹰熊听涧图·其二
作者：周霆震
朝代：元

鹰攫熊蹲听涧声，贵从巧画寓深情。李斯书上秦留客，安国谋行汉罢兵。
题鹰熊听涧图·其四
作者：周霆震
朝代：元

听涧鹰熊岂是真，画师托意讽时人。白登围后知刘敬，辽水兵前忆魏徵。
风雨重阳
作者：周霆震
朝代：元

八载兵戈苦未休，异乡佳节若为酬。鹰台人化前千载，雁塞书沈外九州。风雨黄花宜换世，山林白发欲专秋。莫言抱病妨杯酌，渐喜新来绝酒雠。
食性
作者：周霆震
朝代：元

宿舂宁复问精粗，食性年来已尽除。随分晚炊诚当肉，且乘新雨理园蔬。
饥相食
作者：周霆震
朝代：元

转输饷官倾富室，米石万钱无处籴。连村鬼哭灶沉烟，野攫生人腥血赤。九疑对面森可畏，弱肉半为强者食。旋风吹棘昼枭鸣，缺月衔山虎留迹。提携匕首析扊扅，狼藉剔剜碎燔炙。恍疑逆祀祷恣睢，复恐老饕侪盗蹠。幽幽怨魂忍葬心，腐胁穿肠愤无术。髑髅抱痛宜有知，上诉帝阍吐冤抑。我生白头骇见此，矫首苍穹泪沾臆。北山有蕨南涧蘋，旦暮可湘心匪石。青春鸠化逐苍鹰，黄口蛇吞来义鹘。物情感召尚如此，同类何辜自相贼。兴言使我立废餐，推案拊膺衷奋激。鞠囚谁料殒炭瓮，立法竟嗟离舍匿。后人几度哀后人，万劫相寻岂终极。昨来偶值邻翁坐，且说舟航好消息。浙江白粲载如山，相送大军来有日。一朝菜色变欢颜，怪事书空自冰释。
骑曲
作者：周霆震
朝代：元

步行拥千夫，不敌单骑战。跃马奋戈矛，何如马头箭。壮哉副监州，巡历迅飞电。秋毫戒侵掠，追捕身独先。弥年贼气骄，胆落惊未见。借我一月留，坐使民居奠。
默念
作者：周霆震
朝代：元

末路危机逐日新，遭逢瞬息异冤亲。多疑忍事甘存拙，久乱全生幸处贫。北海牧羝宜反汉，东门牵犬竟亡秦。古来反覆无前算，那得匆匆论世人。
□子
作者：周驰
朝代：元

勿以微才弃，安危任不轻。谁怜一片小，能使四方平。几案由吾正，槃㿻免尔倾。何当遇夷坦，沈默更何营。
和郭安道治书韵四首
作者：周驰
朝代：元

西风吹起白头波，半夜扁舟掠岸过。不向长桥沽一醉，满天明月奈秋何！君醉淋漓我浩歌，古人为恨复如何！秋来几日浑无赖，已有新霜著芰荷。江间小艇数能乘，活计今如船子僧。近喜老妻能斫脍，欲令稚子学扳罾。久客思归归未能，题诗附与远游僧。吴松江上鲈鱼美，何处人家不下罾。
和郭安道治书韵四首·其一
作者：周驰
朝代：元

西风吹起白头波，半夜扁舟掠岸过。不向长桥沽一醉，满天明月奈秋何！
和郭安道治书韵四首·其三
作者：周驰
朝代：元

江间小艇数能乘，活计今如船子僧。近喜老妻能斫脍，欲令稚子学扳罾。
和郭安道治书韵四首·其二
作者：周驰
朝代：元

君醉淋漓我浩歌，古人为恨复如何！秋来几日浑无赖，已有新霜著芰荷。
和郭安道治书韵四首·其四
作者：周驰
朝代：元

久客思归归未能，题诗附与远游僧。吴松江上鲈鱼美，何处人家不下罾。
季札庙
作者：周驰
朝代：元
体裁：古风

古人不可及，冥晦秉淳德。一动成功名，焕烂照无极。季子贤大夫，剑佩游上国。微乎礼乐意，洞达有精识。迄今二千年，欲继难再得。我行故城闉，寂寞吊遗迹。庙古丹雘漫，阶空苔藓积。翔禽集中霤，悬网挂虚壁。乡人尚加敬，瞻仰自夙昔。岁时修馈祀，尘土走巫觋。吾徒志为学，不肯竞朝夕。景慕将何如，江海起涓滴。
季札庙
作者：周驰
朝代：元

古人不可及，冥晦秉淳德。一动成功名，焕烂照无极。季子贤大夫，剑佩游上国。微乎礼乐意，洞达有精识。迄今二千年，欲继难再得。我行故城闉，寂寞吊遗迹。庙古丹雘漫，阶空苔藓积。翔禽集中霤，悬网挂虚壁。乡人尚加敬，瞻仰自夙昔。岁时修馈祀，尘土走巫觋。吾徒志为学，不肯竞朝夕。景慕将何如？江海起涓滴。
徐州
作者：周驰
朝代：元

风雨飕飕涨碧澜，秋阴漠漠失前山。舟人也学襄王梦，长在朝云暮雨间。
怀郭安道
作者：周驰
朝代：元

江南江北路茫茫，明月高楼各异乡。旅雁叫云天似水，故人今夜泊潇湘。
杂兴六首
作者：周驰
朝代：元

凉气潜侵玉女窗，井梧一叶下银床。离情有似东流水，一夜相思归梦长。聊摄城边树色秋，往来长此系扁舟。不是故乡无旧业，长邀明月醉高楼。杨柳青青麦吐芽，壶觞来就野人家。可怜废井荒畦畔，狼藉东风一径花。上清仙客鬓如丝，自剪青霞作道衣。几见桑田变沧海，不愁窗外日光飞。窗外箫声隐隐来，千年空苑碧桃开。相逢正好谈风月，不惜春衣卧绿苔。云驭霓旌自往还，天风浩浩海波寒。日轮飞上青山顶，人道蓬莱咫尺间。
杂兴六首·其一
作者：周驰
朝代：元

凉气潜侵玉女窗，井梧一叶下银床。离情有似东流水，一夜相思归梦长。
杂兴六首·其三
作者：周驰
朝代：元

杨柳青青麦吐芽，壶觞来就野人家。可怜废井荒畦畔，狼藉东风一径花。
杂兴六首·其二
作者：周驰
朝代：元

聊摄城边树色秋，往来长此系扁舟。不是故乡无旧业，长邀明月醉高楼。
杂兴六首·其五
作者：周驰
朝代：元

窗外箫声隐隐来，千年空苑碧桃开。相逢正好谈风月，不惜春衣卧绿苔。
杂兴六首·其六
作者：周驰
朝代：元

云驭霓旌自往还，天风浩浩海波寒。日轮飞上青山顶，人道蓬莱咫尺间。
杂兴六首·其四
作者：周驰
朝代：元

上清仙客鬓如丝，自剪青霞作道衣。几见桑田变沧海，不愁窗外日光飞。
梦游句曲二首
作者：周驰
朝代：元

花竹垣墙映白沙，紫清宫殿閟烟霞。一条归路朱弦直，三百来年不到家。二华树下拜青童，语我丹砂九转功。缑氏不逢王子晋，雷平来访郭仙翁。
梦游句曲二首·其一
作者：周驰
朝代：元

花竹垣墙映白沙，紫清宫殿閟烟霞。一条归路朱弦直，三百来年不到家。
梦游句曲二首·其二
作者：周驰
朝代：元

二华树下拜青童，语我丹砂九转功。缑氏不逢王子晋，雷平来访郭仙翁。
箸诗
作者：周驰
朝代：元
体裁：五言排律

矢束形何短，筹分色尽红。骈头斯效力，失偶竟何功。比数槃盂侧，经营指掌中。蒸豚挑项脔，汤饼拌油葱。正使遭谗口，何尝废直躬。上前如许借，犹足沃渊衷。
箸诗
作者：周驰
朝代：元

矢束形何短，筹分色尽红。骈头斯效力，失偶竟何功。比数槃盂侧，经营指掌中。蒸豚挑项脔，汤饼拌油葱。正使遭谗口，何尝废直躬。上前如许借，犹足沃渊？。
耕云锄月寄贞居二首
作者：周驰
朝代：元

买山灵山下，石多如羊群。造物为我耕，种之皆白云。汹涌初郁勃，散漫还氤氲。收归方寸间，吐作五色文。一笑顾妻子，未用愁空囷。石田不生禾，何以养吾拙。中宵披白云，自起锄明月。明月无根株，满地散霜雪。吾锄不妄挥，要使萧艾别。惜无植杖翁，相对同此洁。
耕云锄月寄贞居二首·其一
作者：周驰
朝代：元

买山灵山下，石多如羊群。造物为我耕，种之皆白云。汹涌初郁勃，散漫还氤氲。收归方寸间，吐作五色文。一笑顾妻子，未用愁空囷。
耕云锄月寄贞居二首·其二
作者：周驰
朝代：元

石田不生禾，何以养吾拙。中宵披白云，自起锄明月。明月无根株，满地散霜雪。吾锄不妄挥，要使萧艾别。惜无植杖翁，相对同此洁。
虎丘
作者：周驰
朝代：元

茫茫句吴墟，异卓崒然起。诸天作藩屏，树立空翠里。人言开辟初，涌出自海底。至今罗宫室，意与芝阙比。夫差暴齐晋，继霸执牛耳。金银固九泉，烬国用奢侈。投身甬东地，委弃孰怜己。因思人间世，踊跃徒为尔。苍茫一长望，万古遽如此。日暮钟磬閒，且欲谈至理。
远观亭三首
作者：周驰
朝代：元

徐君因仕宦，便欲老江南。风土知为美，人情亦粗谙。买田收黑黍，为圃树黄柑。我有相从意，羁栖力未堪。结构开青野，回环俯翠岑。云留芳树暗，草长缭垣深。共爱閒居乐，相依岁晚心。春醪求善酿，过日许同斟。远观亭上望，风物六朝馀。古寺荆王宅，荒墩谢傅居。英灵传草树，冠盖逐丘墟。欲问当时事，飞云灭太虚。
远观亭三首·其一
作者：周驰
朝代：元

徐君因仕宦，便欲老江南。风土知为美，人情亦粗谙。买田收黑黍，为圃树黄柑。我有相从意，羁栖力未堪。
远观亭三首·其三
作者：周驰
朝代：元

远观亭上望，风物六朝馀。古寺荆王宅，荒墩谢傅居。英灵传草树，冠盖逐丘墟。欲问当时事，飞云灭太虚。
远观亭三首·其二
作者：周驰
朝代：元

结构开青野，回环俯翠岑。云留芳树暗，草长缭垣深。共爱閒居乐，相依岁晚心。春醪求善酿，过日许同斟。
送李伯英二首
作者：周驰
朝代：元

吴越江山天下稀，尊前休叹昔人非。一杯正好酬春色，何事征帆去似飞。江南才子去游燕，为忆明时正礼贤。休向蓟门寻古迹，黄金台上草连天。
送李伯英二首·其一
作者：周驰
朝代：元

吴越江山天下稀，尊前休叹昔人非。一杯正好酬春色，何事征帆去似飞。
送李伯英二首·其二
作者：周驰
朝代：元

江南才子去游燕，为忆明时正礼贤。休向蓟门寻古迹，黄金台上草连天。
题五王醉归图
作者：周驰
朝代：元

晋阳首事成功烈，卒入宫门流战血。至亲骨肉忍相残，祸至黄台那可说。让帝知几辞宝位，履霜已戒坚冰至。华萼相辉势使然，遂许明皇敦友弟。当时行乐殊未央，赐予无节恩非常。出则同游入同宴，五龙？蹀腾康庄。时光鼎鼎如流电，虚伪既消诚实见。三子无辜死渭桥，太真有宠来金殿。欲心一纵祸滔天，社稷生灵不暇怜。从此陵夷于五代，干戈丧乱过年年。
题五王醉归图
作者：周驰
朝代：元
体裁：古风

晋阳首事成功烈，卒入宫门流战血。至亲骨肉忍相残，祸至黄台那可说。让帝知几辞宝位，履霜已戒坚冰至。华萼相辉势使然，遂许明皇敦友弟。当时行乐殊未央，赐予无节恩非常。出则同游入同宴，五龙�蹀腾康庄。时光鼎鼎如流电，虚伪既消诚实见。三子无辜死渭桥，太真有宠来金殿。欲心一纵祸滔天，社稷生灵不暇怜。从此陵夷于五代，干戈丧乱过年年。
题李仲宾秋清野思图
作者：周驰
朝代：元

苍筠倚乔木，古色秋逾好。谁能著茅亭，相伴此君老。
题赵鸥波高士图
作者：周驰
朝代：元

僵卧空斋尽耐寒，门前行路雪漫漫。投炎附热非吾事，一任人将冷眼看。
馆娃宫
作者：周驰
朝代：元

吴中山水多，戢戢至莫数。灵岩号神秀，踞地若苍虎。呀然启坳洼，迫窄剜洞户。上腾空濛气，日夜为雾雨。流传馆娃宫，泯没在何所。琴台耀残照，香径存荒莽。当时竞繁华，至此益凄楚。子胥名世士，树立智且武。杀身暴其君，于国竟何补。哀哉实忠愤，金石为消沮。丈夫各有志，岂意济艰阻。夔契亦斯人，荣耀映终古。